Source: https://issuu.com/lapinliitto/docs/elintarvikeohjelmaa4
Timestamp: 2019-06-19 18:33:21+00:00
Document Index: 3309281

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Elintarvikeohjelmaa4 by Lapin liitto / Regional Council of Lapland - Issuu
Lapin Elintarvikeohjelma
Tekijät: Tanja Häyrynen, Lapin liitto Rauno Kuha, Luonnonvarakeskus Johanna Asiala, Lapin liitto Kuvat: Lapin materiaalipankki, Pxphere.com Taitto: Anne Jaakola, Lapin liitto Rovaniemellä 19.5.2017
Lapin elintarvikeohjelma Toimenpiteet ja tavoiteasettelu vuoteen 2025 elintarvikealan kehittĂ¤miseksi Lapissa Lapin liitto, toukokuussa 2017
Sisällysluettelo Esipuhe 6 1. Tiivistelmä / Abstract 7 2. Johdanto 8 3. Nykytilanne 10 3.1 Maito 12 3.1.1 Nykytilanne ja tuotanto 12 3.1.2 Jatkojalostus 12 3.1.3 Logistiikka ja varastointi 12 3.1.4 Asiakas 12 3.1.5 Koulutus 12 3.2 Naudanliha 15 3.2.1 Nykytilanne ja tuotanto 15 3.2.2 Jatkojalostus 15 3.2.3 Logistiikka ja varastointi 15 3.2.4 Asiakas 16 3.2.5 Koulutus 16 3.3 Avomaan kasvikset 18 3.3.1 Nykytilanne ja tuotato 18 3.3.2 Jatkojalostus 18 3.3.3 Logistiikka ja varastointi 18 3.3.4 Asiakas 18 3.3.5 Osaaminen 19 3.3.6 Esimerkkinä avomaantuotannosta peruna 21 3.4 Kala 22 3.4.1 Nykytilanne ja tuotanto 22 3.4.2 Jatkojalostus 22 3.4.3 Logistiikka ja varastointi 23 3.4.4 Asiakas 23 3.4.5 Osaaminen 23 3.5 Poro 24 3.5.1 Nykytilanne ja tuotanto 24 3.5.2 Jatkojalostus 24 3.5.3 Logistiikka ja varastointi 24 3.5.4 Asiakas 25 3.5.5 Osaaminen 25 3.6 Lammas 26 3.6.1 Nykytilanne ja tuotato 26 3.6.2 Jatkojalostus 26 3.6.3 Logistiikka ja varastointi 26 3.6.4 Asiakas 27 3.6.5 Osaaminen 27 3.7 Luonnontuotteet 28 3.7.1 Nykytilanne ja tuotanto 28 3.7.2 Jatkojalostus 28 3.7.3 Logistiikka ja varastointi 28 3.7.4 Asiakas 29 3.7.5 Osaaminen 29
4. SWOT 30 5. Lapin elintarviketuotannon visio 32 6. Toimenpiteet 34 6.1 Maito 34 6.1.1 Jatkojalostus 34 6.1.2 Tutkimus 34 6.1.3 Markkinointi ja asiakkuudet 34 6.2 Naudanliha 36 6.2.1. Verkostomainen yrittäjyys 36 6.2.2 Lihankäsittelytilat 36 6.2.3 Jatkojalostus 36 6.2.4 Asiakkuudet ja markkinointi 37 6.3 Avomaan kasvikset 39 6.3.1 Viljelypinta-alan lisääminen 39 6.3.2 Asiakkuudet ja markkinointi 39 6.4 Kala 40 6.4.1 Jatkojalostus ja verkostomainen yrittäjyys 40 6.4.2 Asiakkuudet ja markkinointi 40 6.4.3 Laadun varmistus 40 6.4.4 Osaamisen kehittäminen 41 6.5 Poro 43 6.5.1 Jatkojalostus 43 6.5.2 Suoramyyntimahdollisuudet 43 6.5.3 Verkostomainen yrittäjyys 43 6.6 Lammas 43 6.7 Luonnontuotteet 44 6.7.1 Laadun varmistus 44 6.7.2 Jatkojalostus 44 6.7.3 Asiakkuudet 44 6.8 Läpileikkaavat toimenpiteet 44 6.8.1 Digitalisaatio 46 6.8.2 Elintarviketalo-konsepti 46 6.8.3 Viestintä 46 6.8.4 Osaamisen kehittäminen 47 6.8.5 Kansainvälistyminen 48 7. Osaaminen ja sen kehittäminen 49 8. Elintarvikeohjelman toteutus vuoteen 2025 50 9. Elintarvikeohjelman seuranta 51 10. Jalkauttamissuunnitelma 52 11. Toimenpiteiden rahoitus ja neuvonta 53 11.1 Rahoitus 53 11.2 Neuvonta 54 12. Lisätietoa ohjelman taustaksi 55
Esipuhe On faktaa, ettei missään muualla ole niin puhdasta maatalouden tuotantoympäristöä kuin arktisessa Euroopassa. Kylmä talvi on epäedullinen tuholaisille ja kasvitaudeille, mistä syystä torjunta-aineiden tarve on vähäisempi verrattuna lämpimiin alueisiin. Lainsäädäntö ja vahva osaaminen takaavat, että tuotantomenetelmät ovat ympäristöystävällisiä ja eläinten hyvinvoinnista pidetään huolta. Lisäksi arktisen alueen intensiivinen kasvukausi tuottaa kasveihin runsaasti arvoaineita: aromaattisia ja terveysvaikutteisia entsyymejä – huippulaadukkaita raaka-aineita niin ruualle kuin muullekin biotuotannolle. Ihmiset kaikkialla maailmassa haluavat syödä puhdasta ruokaa. Halutaan, että ruoka on valmistettu puhtaista ja laadukkaista raaka-aineista, että se on terveellistä ja mieluusti myös terveyttä edistävää. Lisäksi raaka-aineiden on oltava jäljitettävissä ja tuotantoja valmistustavoilta edellytetään ekologisuutta ja eettisyyttä. Näihin kysynnän trendeihin lappilainen elintarviketuotanto voi vastata lähes täydellisesti. Lappi on Suomen ja koko EU-alueen pohjoisin maakunta. Napapiirin halkomassa maakunnassa luonnonolosuhteet ovat arktiset. Kaamos eli polaariyö kestää pohjoisimmassa Lapissa jopa kaksi kuukautta ja yötön yö yhtä kauan. Sodankylän korkeudella kuukauden keskilämpötila vaihtelee lähes 30 astetta: tammikuun -14 asteesta heinäkuun +14 asteeseen, lumipeite kattaa maan keskimäärin seitsemän kuukauden ajan ja saman ajan vesistöjä peittää jääkansi. Golf-virta vaikuttaa kuitenkin meille Lappiin niin, että arktiseen sijaintiimme nähden ilmastomme on leudompi kuin muualla maailmassa vastaavilla leveysasteilla. Volyymiruuantuotannossa Lappi ei kykene kilpailemaan suotuisampien kasvuolosuhteiden alueiden kanssa. Arktiset olosuhteet ja sijainti antavat meille kilpailuetuja, joilla voimme pärjätä jopa kansainvälisillä markkinoilla. Lapissa on tutkitusti maailman puhtain ilma. Meillä on runsaasti puhdasta vettä ja maaperämmekin on puhdas. Meillä on myös maailman suurimmat luomukeruualueet.
Kun hyvät raaka-aineet jalostetaan korkeatasoisella arktisella osaamisella kuluttajien arkeen ja juhlaankin sopiviksi lopputuotteiksi, on maakunnanelintarviketuotantoa mahdollista kasvattaa merkittävästi. Meillä tuotettuun ruokaan ja elintarvikkeisiin liittyy sellaisia ekstraluksusominasuuksia, joista tiedostavat kuluttajat ovat valmiita maksamaan hiukan tavanomaista enemmän. Laajassa yhteistyössä laadittu Lapin elintarvikeohjelma tähtää elintarviketuotannon volyymin, jalostusarvon ja kannattavuuden kasvuun Lapissa. Tavoitteena on, että Lapissa tuotettu ruoka yhä useammin löytäisi tiensä lähiruokana sekä suomalaisten että maassamme matkailevien lautasille. Arktisessa ruuassa on myös niin mittavasti vientipotentiaalia, että ennen pitkää valloitamme niillä myös kansainväliset markkinat. Maiju Hyry Yhteysjohtaja Lapin liitto
1. Tiivistelmä
Kylätasolla elintarvikkeiden hankinnan kautta virtaa miljoonia euroja rahaa kylien ulkopuolelle. Lapin elintarvikeohjelman visiona on, että Lapin omavaraisuusaste ohjelmassa mainittujen elintarvikkeiden osalta nousee 30 % vuoteen 2025 mennessä. Visio pitää sisällään raaka-ainetuotannon ja jalostuksen niiltä osin kuin tuotanto on Lapin ilmasto-olosuhteissa mahdollista. Vision toteutuminen tarkoittaa 1300 suoraa työpaikkaa ja 132 miljoonan euron lisätuloa maakuntaan elintarvikealalla. Näillä toimilla voimme kääntää maaseudun rakennemuutoksen mahdollisuudeksemme.
In the villages of Lapland, the food purchases cause capital outflow of millions of euros. The vision of Lapland’s food programme is to reach self-sufficiency of 30 % in the selected foods. The vision includes the raw material production and refining of foods that are suitable for the Lapland’s climate circumstances. The execution of the vision means that 1300 people will employ themselves on the food sector, which will create 132 million euros of new income to the region. In this way, we can shift towards sustainable structural change of countryside and see the potential in the future.
Lapin elintarvikeohjelman tarkoituksena on edistää elintarvikealan yrittäjyyttä kannattavilla toimenpiteillä ja parantaa Lapin maaseudun elinvoimaisuutta. Ohjelmassa esitetään myös toimenpiteet, joilla vauhditetaan elintarvikealan kannattavuutta, jotta paikallisia elintarvikkeita ja luonnontuotteita hyödynnettäisiin Lapissa mahdollisimman tehokkaasti. Ohjelmassa kuvataan, miten uusia liiketoiminta- ja ansaintamalleja synnytetään Lappiin. Haluamme olla tukemassa pieniä yrityksiä ja toimijoita olemassa olevien isompien yritysten ja toimijoiden rinnalla. Ohjelman laatimiseen on osallistunut kaikkiaan noin sata henkilöä. Mukana on ollut noin 40 eri organisaatioiden ja yritysten edustajia. Ohjelmaa on laadittu säännöllisesti kokoontuvissa työpajoissa, jotka on jaettu eri teemoihin, kuten nykytilan analyysi, Lapin elintarvikealan SWOT ja tarvittavat toimenpiteet. Ohjelman visio on luotu teemaryhmätyöskentelyssä. Ohjelman täytäntöönpanossa tärkeäksi seikaksi nousee erityisesti viestinnän rooli. Viestimällä ohjelmasta, sen linjaamasta visiosta ja toimenpiteistä sekä haastamalla toimijoita ajattelemaan elintarviketuotantoa uudesta näkökulmasta voimme saada aikaan muutosta. Vain muutoksen kautta voimme saavuttaa visiomme eli siirtyä käyttämään enemmän paikallisesti tuotettuja puhtaita ja ainutlaatuisia lappilaisia elintarvikkeita ja luonnontuotteita jalostetummassa muodossa.
The main message of Lapland’s food programme is how it is possible to create more entrepreneurship in food sector, support its profitability and that way improve the vitality of the rural countryside. The programme also presents the actions that increase the profitability of food sector through the efficient use of local food and natural products in Lapland. The programme also describes how to build new business and income models in Lapland. Development organisations behind the programme want to support the micro and small enterprises and actors in the existing industry in Lapland. There have been approximately 100 persons involved in the writing of this programme. About 40 different organisations and other actors such as entrepreneurs have been represented in the process. The programme has been done in the regularly organised workshops that have been divided into different themes like present state analysis, Lapland’s food industry SWOT analysis and the needed operational actions. Programme’s vision has been created based on the work of the theme group. Most important aspect in the creation of this programme is the implementation phase. In the implementation of this programme very important thing is the role of communication. By communicating about the programme, the vision and profitable actions and by challenging different actors to think about the food production from new perspective we can create sustainable change. Only through the change can we achieve the vision meaning that we start to use more locally produced clean and unique Lappish food and natural products in a more locally refined form.
2. Johdanto Lapin elintarvikeohjelma on rakennettu ohjelmaksi, jonka tehtävä on tuoda esille Lapin elintarviketuotannon mahdollisuuskenttä ja elintarvikealan nykytilanne. Perinteinen maaseuturakenne Lapissa on murrosvaiheessa. Nyt on aika lähteä rakentamaan uutta tulevaisuutta yhdessä Lapin maaseudun elinvoimaistamiseksi. Lapin elintarvikeohjelmassa esitetään toimenpiteet, joilla lappilainen maaseuturakenne saadaan nousemaan elintarvikkeiden osalta. Ohjelmassa tarkastelua
ohjaa vahvasti lappilaisen kysynnän kautta johdetut mahdollisuudet.Tähän jakoon on lisätty lappilaiset erityispiirteet lampaan, poron ja luonnontuotteiden osalta. Ohjelman rakentamiseen on osallistunut elintarviketeemaryhmän lisäksi sinisen biotalouden teemaryhmä, eli kaikkiaan 98 eri henkilöä. Aktiivisia näistä osallistujista on ollut 44 henkilöä. Alla on esitetty työpajatyöskentelyyn osallistuneiden henkilöiden organisaatiot.
Teemaryhmä on kokoontunut yhteensä neljä kertaa työstämään Lapin elintarvikeohjelmaa työpajoihin. Jokaisella työpajalla on ollut oma teemansa. Lisäksi elintarvikeohjelman taustaa kuten nykytilannetta on käyty läpi myös työpajoja edeltäneissä teemaryhmän kokouksissa. Alla on esitetty teemaryhmän työpajatyöskentelyn aikataulu.
Elinkeinollinen potentiaali on tunnistettu maidon, lihan, lampaan, poron, kalan, perunan, avomaan puutarhatuotannon ja luonnontuotteiden osalta. Edellä mainitut toimialat ovat toimialoja, joihin kehittämistoimenpiteitä voidaan Lapissa hedelmällisesti kohdentaa, jotka ovat rahoituksellisesti relevantteja ja joilla on kannattavan toiminnan edellytykset Lapissa olemassa. Nykytilakuvauksessa jokainen osio tarkastellaan siten, että siinä esitetään tuotannon, jatkojalostuksen, logistiikan ja varastoinnin nykytila. Sen jälkeen tarkastellaan tämän hetkinen kyseiselle tuotannolle tyypillinen asiakkuus ja tuodaan esille, mikä on kyseisen tuotekategorian koulutustarjonta ja tutkimuksellinen tilanne maakunnassa sekä miten aktiivista hanketoiminta on kyseisellä toimialalla ollut viimeisten vuosien aikana. Ohjelmaa työstävissä työpajoissa laadittiin Lapin elintarviketuotannon nelikenttäanalyysi. Analyysin tuotoksena nähtiin vahvuutena olemassa oleva elintarvikepotentiaali, maatalouden elävä perusrakenne, puhdas ympäristö, turvallisuus, jokamiehen oikeudet ja käytettävissä olevat kehittämisvarat. Heikkoutena nähtiin yksipuolinen tuotantorakenne, monopolistinen rakenne, vähäinen jalostusaste ja yhteistyö, suuret yhteishankinnat, keruutoiminnan vähäisyys, sesonkiluonteisuus, julkisen sektorin toimintatavat ja puutteellinen logistiikka. Mahdollisuutena nähtiin matkailu, jalostusrakenne, klusterit, toimijaverkosto, kansainvälisyys, paikallisuus, hajautetut järjestelmät, digitaalisuus, erikoistuminen ja Lappi-brändi. Uhkana nähtiin globaalit ilmiöt, joihin ei voida vaikuttaa. Näi-
tä ovat muun muassa ilmastonmuutos, rahoituksen muuttuminen, laskeumat, halpatuonti ja politiikan muutokset. Nelikenttäanalyysin ja työpajatoiminnan tuloksena Lapin elintarvikeohjelman visioksi muotoutui: Lapin omavaraisuusaste ohjelmassa mainittujen elintarvikkeiden osalta on 30 % vuonna 2025. Tämä visio pitää sisällään raaka-ainetuotannon ja jalostuksen niiltä osin kuin tuotanto on Lapin ilmasto-olosuhteissa mahdollista. Tämän vision toteutuminen tarkoittaa 1300 suoraa työpaikkaa ja 132 miljoonan euron lisätuloa maakuntaan elintarvikealalla. Vision toteuttamiseksi ohjelmassa kuvataan toimenpiteet joilla tavoitetilaan on mahdollista päästä. Näitä toimenpiteitä ovat maatalouden raaka-ainetuotannon monipuolistaminen ja jatkojalostuksen merkittävä kehittäminen, erityisesti naudanlihan ja maidon kohdalla. Digitalisaatio tuo mahdollisuuden lappilaisten tuotteiden yhteismarkkinoinnissa eri asiakassegmenteille. Tiedottaminen on avainasemassa Lapin elintarvikesektorin mahdollisuuksien avaamisessa suuren yleisön tietoisuuteen. Tiedottamalla voidaan tuoda esille potentiaalia, yrittämisen mahdollisuuksia, tietoa ja tuotteita. Tähän kokonaisuuteen liittyy myös markkinointiosaamisen lisääminen lappilaisille yrittäjille. On erityisen tärkeää tietää, missä ovat asiakkaat, mitä he haluavat ja miten heille kerrotaan olemassa olevista tuotteista. Logistiset järjestelmät ovat Lapissa ensisijaisesti suurteollisuuden tarpeita palvelevia. Poikittaisliikenne on heikkoa ja paikallisten tuotteiden alueellinen kuljettaminen on vaivalloista. Paikalliset logistiset järjestelmät ovat pääasiassa yksittäisten yrittäjien omia tarpeita palvelevia. Tähän tarpeeseen onkin suunniteltu elintarviketalo-konseptia, jonka mallintamista on jo käynnistelty. Ajatus on, että tällä elintarviketalo-verkostolla voidaan rakentaa maakunnan kattava logistien järjestelmä, joka pitää myös sisällään jatkojalostusta ja lyhytkestoista varastointia. Näihin keskeisiin toimenpiteisiin tarttumalla ja niitä toteuttamalla Lapin elintarviketuotanto tulee vahvistumaan. Tämän toimialan paikallinen vahvistuminen tuo työpaikkoja, valuuttaa ja sitä myöten uutta elinvoimaa maakuntaan.
3. Nykytilanne Lappi on Suomen pohjoisin, laajin ja harvaan asutuin maakunta. Pinta-alaltaan se vastaa lähes kolmannesta Suomesta. Maailman mittakaavassa Lappi on hyvin poikkeuksellinen alue. Lapissa voi arktisuudesta huolimatta viljellä ja kasvattaa erilaisia tuotteita. Pitkä talvi, matalat kasvukauden lämpötilat ja valon spektri aktivoivat kasveissa sekundaariaineenvaihduntaa, jossa syntyy terveysvaikutteisia yhdisteitä ja aromiaineita. Näitä arvoaineita kerääntyy Lapin kasveihin poikkeuksellisen suuria määriä. Lisäksi Lapissa on maailman suurin luomukeruualue sekä Euroopan puhtaimmat luonnonvarat ja tuotantoympäristöt. Edellä kerrottu tulee hyvin esille muun muassa Rainen Peltolan ja Pertti Saralan vuonna 2012 toimittamassa kirjassa Pohjoinen puhtaus. Lapissa kulutetaan elintarvikkeita vuosittain n. 450 miljoonan euron edestä. Tästä 100 % omavaraisuusasteella laskettuna voisi Lapin osuus olla 210 miljoonaa euroa, mikäli kaikki se, mikä voidaan tuottaa ja jalostaa Lapissa täällä myös tuotettaisiin. Tämä summa on laskettu tuotteen vähäarvoisimmalla hinnalla koko tuotekategoriaan. Esimerkiksi maitotuotteiden kulutusarvo on laskettu kulutusmaidon hinnalle. Todellinen summa voisi olla näin ollen huomattavasti
suurempi. Tämän lisäksi viennin kautta lähinnä keruutuotteilla erikoistetuilla elintarvikkeilla nähdään olevan merkittävä potentiaali tuoda uutta liiketoimintaa Lappiin. Lappi on kuluttajatuotteeksi jalostetun elintarvikkeen perusteella omavarainen ainoastaan poronlihan, lampaanlihan ja nauriin osalta. Maito viedään maakunnan ulkopuolelle jalostettavaksi, josta se toimitetaan Lappiin nautittavaksi eri muodoissa. Maidon osalta vuosittainen jalostusarvon menetys on vähintään 10 miljoonaa euroa. Naudanlihassa menetys on 6,5 miljoonaa euroa. Naudanlihasta jalostetaan Lapissa arviolta noin 30 %. Mansikan kulutus Lapissa on noin 4,1 miljoonaa euroa. Omaa tuotantoa mansikalla on noin 120 000 euroa, joten katettavaksi jää 4 miljoonan euron tuotanto, joka tuodaan nyt muualta Suomesta. Porkkanalla vajaus on noin miljoona euroa, sipulilla 514 000 euroa. Yllättävää on, että perunan tuotannon vajaus Lapissa on lähes 2,4 miljoonaa euroa (ruokaperunan hinta). Luonnonmarjoja Lapissa toimitettiin kaupallisille toimijoille vuosien 2011 - 2015 aikana vuosittain noin 2,4 miljoonaa kiloa. Tämä ei kata kaikkea myyntiä. Poimijat myyvät tuotteita myös suoraan kuluttajille, ravintoloille, leipomoille, suurtalouksille sekä yksityisille henkilöille, esimerkiksi turisteille. Tämä kerätty määrä kattaa vain noin 5 % olemassa olevasta satopotentiaalista. Globaali väestönkasvu, kaupungistuminen, ruuan hävikki ja ilmastonmuutos luovat haasteita globaalille elintarvikejärjestelmälle. Elintarvikeala kasvaa vuosittain ja sen sisällä syntyy uusia kannattavia segmenttejä kokoajan. Meillä Lapissa on kaikki mahdollisuudet myös menestykselliseen erikoistuotantoon globaaleille elintarvikemarkkinoille.
3.1 Maito tä säiliöstä haetaan maito edelleen kylmäkuljetusvälineillä jatkojalostukseen. Taulukko 1: Taulukon alemmalla rivillä maidon eri vaiheet ilmoitetaan numeerisesti, jossa numero 1 ilmoittaa tilanteen vastaavan maakunnan ja tuotannon olosuhteita. Yli 1 on erinomainen ja alle 1 kertoo, että tilanne ei vastaa tarpeita.
3.1.1 Nykytilanne ja tuotanto Maitoa tuotettiin Lapissa hiukan yli 90 miljoonaa litraa vuonna 2015. Maitoa kulutetaan nestemäiseksi muutettuna vuodessa 173,7 kg/henkilö (www.ruokatieto.fi 2016). Tämä tarkoittaa Lapin osalta, matkailu huomioiden, 3300 300 kiloa nestemäisenä maitona. On syytä huomioida, että tämä määrä pitää sisällään kaikki maitotuotteet, kuten jugurtti, piimä, rahka, kerma yms. Tämä merkitsee sitä, että maidon tuotanto raaka-aineena ylittää 2,5 kertaa kulutuksen maakunnassa.
3.1.2 Jatkojalostus Maidon jalostus on Lapin maakunnassa hyvin vähäistä. Lapissa on muutamia oman tilan maitoa jalostavia yrityksiä. Näitä ovat muun muassa Kemijärvellä Lapin Kotijuusto Oy, Torniossa Mykkälän tilan jäätelö ja Ylitorniolla Naaskon kotijuustola. Viimeisin meijeri maakunnassa lopetti toiminnan 2003 (Kaleva 26.8.2003).
3.1.3 Logistiikka ja varastointi Maidon tuotannon edellytys on, että maidon varastointi on kohdallaan. Sitä se tämän päivän Suomessa ja Lapissa toki on. Maidon tuotanto ei ylipäätänsä olisi mahdollista ilman ensiluokkaisia jäähdytys- ja varastointilaitteita. Maito johdetaan jo tuotantotilassa suoraan ilman ilmakosketusta jäähdytyssäiliöön. Täs-
Varastointi ja logistiikka maidon osalta ovat toisiinsa tiukasti sidoksissa olevia toiminnan osia. Maatilatason varastoinnista maito siirtyy kylmäkuljetuksena meijereiden jalostusvarastoihin. Lapin maakunnassa ei ole nykyisin meijeritoimintaa ja maakunnan sisäistä raaka-maidon jakeluverkostoa ei ole. Kansallisen tason logistinen verkosto on viritetty huippuunsa lähinnä suurteollisuuden toimesta ja sen tarpeita ajatellen.
3.1.4 Asiakas Lappilaisen maidon tuottajien keskeisimmät asiakkaat ovat pääasiassa Suomen kaksi suurinta maidonjalostajaa Valio Oy ja Arla Ingman Foods Oy. Valiolla on Suomessa 12 meijeriä ja Arla Ingman Oy:llä niitä on Suomessa 10. Osa Arlan meijereistä on pelkästään maidonhankintameijereitä ja osa tekee myös maidon jatkojalostusta. Näiden lisäksi Suomessa on 17 muuta itsenäistä meijeriä, jotka harjoittavat maidon hankintaa ja jatkojalostusta omalla toiminta-alueellaan. Lapin maakuntaa lähimpänä olevat suuret meijerit ovat Kuusamossa Kuusamon osuusmeijeri ja Oulussa Valio Oy:n Oulun meijeri.
3.1.5 Koulutus Maatalouden koulutusta annetaan Lapissa kahdessa yksikössä. Ammattiopisto Lappia tarjoaa perustutkintotason koulutusta Tervolassa Louen yksikössä. Lapin ammattikorkeakoulu tarjoaa koulutusta Rovaniemellä. Tässä koulutuksessa on erikoistumisvaihtoehtona porotalous. Ammattikorkeakoulututkinnon pohjalta on mahdollista sijoittua sekä maatilayrittäjäksi että maatalouden neuvontasektorille. Koko Suomen EU-jäsenyyden ajan on Lapissa toteutettu hankkeita, joilla lappilaista maataloutta ja maidontuotantoa on pyritty kehittämään. Näiden hank-
keiden keskeinen tavoite on ollut maidon tuotannon kannattavuus ja määrä. Lisäksi tavoitteena on ollut laadukkaan raaka-aineen saanti. Maidon jatkojalostus maakunnassa nousi esille, kun Valio lopetti Rovaniemen meijerin toiminnan. Maidon maatilamittakaavaisesta jalostuksesta on tehty joitakin selvityksiä, joissa on kyselty maatilojen halukkuutta jatkojalostaa omaa raaka-ainettaan. Perusteellista pienimuotoisen maidontuotannon mallintamista on lähdetty kehittämään vasta vuodesta 2015 Tervolassa Louen koulutilan yhteydessä. Laadukkaan ja kannattavan kotimaisen maidontuotannon turvaamiseksi tarvitaan jatkuvasti uutta tietoa rehuntuotannosta ja rehujen tuotantovaikutuksista, eläinten terveydestä ja kestävyydestä sekä eri ruokintavaihtoehtojen vaikutuksista eläimeen ja tuotteeseen.
Maidontuotannon tutkimuksessa keskitytään sovellettavan ja käytännönläheisen tutkimustiedon tuottamiseen. Lypsylehmien ruokintatutkimuksella saadaan tietoa erilasten rehujen ja rehuyhdistelmien vaikutuksista maitotuotokseen. Luonnonvarakeskus panostaa maidontuotannon tutkimukseen koko sen tuotantoketjussa. Myös maidon jatkojalostusteollisuudella on omia maidontuotannon tutkimusohjelmia. Teollisia lannoitteita valmistavat yritykset tekevät myös pitkäjänteistä tutkimusta nurmituotannossa. Nautakarjan rehuja valmistavat yritykset tekevät myös tutkimustyötä maidontuotannon optimoimiseksi.
3.2 Naudanliha
Taulukko 2: Taulukon alemmalla rivillä lihan eri vaiheet ilmoitetaan numeerisesti, jossa numero 1 ilmoittaa tilanteen vastaavan maakunnan ja tuotannon olosuhteita. Yli 1 on erinomainen ja alle 1 kertoo, että tilanne ei vastaa tarpeita.
3.2.1 Nykytilanne ja tuotanto Lapissa tuotetaan naudanlihaa 3,2 miljoonaa kiloa vuodessa. Henkilö kohti laskettu kulutus naudanlihalla on 19,2 kg/vuosi (www.ruokatieto.fi 2016). Lappilaiset syövät naudanlihaa 3,6 miljoonaa kiloa vuodessa matkailu huomioiden. Tämä tarkoittaa sitä, että kulutuksesta raaka-aineen tuotanto kattaisi 88 %. Naudanlihan tuotanto Lapissa tarkoittaa kaikkea nautaa. Tämä pitää sisällään emolehmätilat, erikoistuneet naudanlihan tuottajat, joilla on erirotuisia lihakarjaeläimiä, ja lisäksi teuraaksi menevät lehmät.
3.2.2 Jatkojalostus Lihateollisuus on suomalaisen elintarviketeollisuuden suurin toimiala. Eviran tilastojen mukaan Suomessa on 348 liha-alan laitosta (1.3.2016) eli laitosta, jossa käsitellään lihaa ennen vähittäismyyntiä. Niistä neljä on suuria ja muut pieniä ja keskisuuria yrityksiä. Ala on pienyritysvaltainen, sillä alle 10 henkilöä työllistäviä yrityksiä on koko määrästä noin puolet. 20 suurinta yritystä tuottaa 90 prosenttia tuotannon bruttoarvosta. Osa yrityksistä on mukana koko teurastus- ja jalostusketjussa ja osa harjoittaa esimerkiksi vain lihan leikkausta tai tekee lihavalmisteita ja ostaa raaka-aineen Suomesta ja ulkomailta. Lihan pienimuotoinen jatkojalostus on vielä vähäistä
Lapin maakunnassa. Lihan jatkojalostusta harjoittavia yritystä on Lapissa 36, joista poronlihan osuus on 27 ( www.finder.fi ). Veljekset Rönkä Oy jalostaa lappilaisesta naudanlihasta arviolta 30 %. Arviolta enintään 10 % menee teurastus- ja leikkauspalveluiden kautta suoraan asiakkaille. Loput kuljetetaan elävänä ja teurastetaan sekä jalostetaan maakunnan ulkopuolella. Vuoden 2016 ja 2017 aikana Lapissa on aloittanut toimintansa kaksi naudanlihan jalostusyritystä. Meän Liha Oy aloitti toimintansa Tervolan Louella Ammattiopisto Lappian yksikössä keväällä 2017. Leivejoen Liha oy on vuonna 2016 perustettu yritys, joka on rakentanut pienteurastamon Leipeen kylälle Rovaniemellä.
3.2.3 Logistiikka ja varastointi Nauta kuljetetaan elävänä teurastuspaikkaan, jossa se useimmiten myös leikataan. Teurastetun eläimen lihan säilytys edellyttää laadukkaita, tehokkaita ja nopeita kylmälaitteita. Tällaisia tiloja Lapissa on toistaiseksi vähän. Paikallisen pienimuotoisen jalostuksen kehittämisessä logistiikalla on suuri merkitys. Elintarvikelainsäädäntö määrittelee hyvin tarkkaan elävän eläimen ja teurastetun eläimen lihan tarkastuksen. Tämä tulee suorittaa eläinlääkärin toimesta. Tämä säädös vaatii aina eläinlääkärin läsnäoloa ennen teurastusta ja teurastuksen jälkeen. Toiminnan maksullisuuden vuoksi yksittäisten eläinten tarkastukset eivät ole kannattavia. Tällöin pienimuotoisen teurastustoiminnan kehittämisen kannalta maakunnan sisäisen logistiikan kehittäminen on edellytys jalostukselle. Nykyinen logistinen rakenne ei siihen vielä sovellu.
3.2.4 Asiakas Naudanlihan tuottajan keskeisin asiakas on vielä nykyisin suurteollisuus. Lähiruokatrendin myötä osa yrittäjistä on ryhtynyt kehittämään omaa jalostustoimintaa ja lihan suoramyyntiä. Lapissa uraa uurtavaa työtä paikallisen lihantuotannon kehittämisen eteen on tehnyt Sodankylän kunta tarjoamalla paikallisille yrittäjille mahdollisuuden kehittää omaa tuotettaan niin, että sitä voidaan käyttää Sodankylän suurkeittiöissä. Myös Kittilässä on lähdetty kehittämään samantyyppistä toimintaa.
3.2.5 Osaaminen Maatalouden koulutusta annetaan Lapissa kahdessa yksikössä. Ammattiopisto Lappia tarjoaa perustutkintotason koulutusta Tervolassa Louen yksikössä. Lapin ammattikorkeakoulu tarjoaa koulutusta Rovaniemellä. Tässä koulutuksessa on erikoistumisvaihtoehtona porotalous. Ammattikorkeakoulututkinnon pohjalta on mahdollista sijoittua sekä maatilayrittäjäksi että maatalouden neuvontasektorille.
Koko Suomen EU-jäsenyyden ajan on Lapissa toteutettu hankkeita, joilla lappilaista maataloutta on pyritty kehittämään. Näiden hankkeiden keskeinen tavoite on ollut tuotannon kannattavuus, tuotannon määrä ja lisäksi tavoitteena on ollut laadukkaan raaka-aineen saanti. Lihan jatkojalostuksen kehittäminen maakunnassa nousi esille jo 2000-luvun alkupuolella. Toistaiseksi tulokset ovat olleet vähäisiä. Keskeinen syy tähän on ollut perinteisen tuotannon asiakasvarmuus, investointien hinta, osaamisen vähäisyys jalostuksessa ja epävarmuus markkinoista. Tutkimuksessa keskitytään ruoantuotannon kannattavuuteen, terveellisyyteen ja omavaraisuuteen. Tavoitteena on laadukas ja terveellinen suomalainen ruoka, jonka tuottaminen on kannattavaa. Samalla varmistetaan kotimaisen ruoan saatavuutta. Maailman väestön lisääntyessä, tuloerojen kasvaessa ja ilmastonmuutoksen edetessä korostuu myös globaali ruokaturva, jonka turvaamiseksi tutkimuksessa tehdään myös kehitysyhteistyötä. https://portal.mtt.fi/ portal/page/portal/mtt/tutkimus/ruoantuotanto
3.3 Avomaan kasvikset
Taulukko 3: Taulukon alemmalla rivillä tuotteiden eri vaiheet ilmoitetaan numeerisesti, jossa numero 1 ilmoittaa tilanteen vastaavan maakunnan ja tuotannon olosuhteita. Yli 1 on erinomainen ja alle 1 kertoo, että tilanne ei vastaa tarpeita.
Kauppakunnostusta tehdään aina, kun tuote laitetaan myyntikuntoon. Kyse on siis valikoinnista, laaduntarkkailusta, pesemisestä ja luokituksesta. Kauppakunnostusta tehdään käytännössä aina, kun satoa korjataan ja pakataan asiakkaalle myytäväksi. Siinä vaiheessa, kun tuotetta lähdetään rikkomaan ja sen olomuotoa muuttamaan, on kyse jalostuksesta.
3.3.1 Nykytilanne ja tuotanto
3.3.3 Logistiikka ja varastointi
Tässä yhteydessä avomaan puutarhatuotannolla tarkoitetaan Lapissa yleisimpien avomaan puutarhatuotteiden kuten puutarhamarjojen keräkaalin, porkkanan, sipulin ja nauriin tuotantoa. Näiden tuotteiden yhteenlaskettu tuotantomäärä vuonna 2014 oli Lapissa 421 700 kiloa. Vastaavasti kulutus oli noin 4,5 miljoonaa kiloa. Näistä tuotteista esille nousevat sekä kulutuksena että tuotantona Lapissa mansikka, porkkana ja nauris. Mansikkaa syödään Lapissa yli 300 hehtaarin tuotannon verran. Kuitenkin sitä tuotetaan vain 10 hehtaarin pinta-alalla. Porkkanaa Lapissa syödään noin 1,6 miljoonaa kiloa ja tuotetaan noin 100 000 kiloa. Nauris on ainoa lappilainen avomaan puutarhatuote, jota tuotetaan yli oman maakunnan kulutuksen (Luke, Rauno Kuha 2014). Olosuhteet Lapissa puutarhatuotannolle ovat hyvät. Kauppakelpoisen sadon määrä on Apukan tutkimusaseman kokeiden mukaan vertailukelpoinen Pohjois-Pohjanmaan satomäärien kanssa. Kokonaissato on pienempi, mutta laatu parempi.
Tuotanto maakunnassa on avomaan puutarhatuotteiden osalta niin vähäistä, että tuotettavat määrät myydään usein suoraan kuluttajille joko tilalta tai torimyyntinä. Varastointitarve on vähäistä lukuun ottamatta perunan kaupallista viljelyä. Tällöin varastointiongelmaan ei ole ollut myöskään tarvetta hakea ratkaisua niiltä osin kun tuote olisi varastoitavissa.
3.3.2 Jatkojalostus Maakunnan omien tuotteiden jalostusta ei käytännössä ole tuotannon vähäisyyden takia. Maakunnassa on joitakin juuresten ja vihannesten jalostusyksiköitä. Nämä yksiköt jalostavat pääasiassa maakunnan ulkopuolella tuotettuja tuotteita. Jalostus ei ole sama asia kuin kauppakunnostus.
Logistiset järjestelyt, toiminnan pienimuotoisuuden vuoksi, ovat yrittäjäkohtaisia ja pieniä tuotantomääriä koskevia. Verkostoitunutta tuottajien ja jalostajien välistä logistista järjestelyä ei ole.
3.3.4 Asiakas Tuotanto maakunnassa on avomaan puutarhatuotteiden osalta niin vähäistä, että tuotettavat määrät myydään usein suoraan kuluttajille joko tilalta tai torimyyntinä. Varastointitarve on vähäistä lukuun ottamatta perunan kaupallista viljelyä. Tällöin varastointiongelmaan ei ole ollut myöskään tarvetta hakea ratkaisua niiltä osin kun tuote olisi varastoitavissa. Logistiset järjestelyt, toiminnan pienimuotoisuuden vuoksi, ovat yrittäjäkohtaisia ja pieniä tuotantomääriä koskevia. Verkostoitunutta tuottajien ja jalostajien välistä logistista järjestelyä ei ole.
3.3.5 Osaaminen Avomaan puutarhatuotannon koulutus Lapissa lopetettiin Rovaniemen Pöykkölässä vuoden 2015 aikana. Puutarhurin ammattitutkintoon tähtäävä koulutus käynnistettiin uudelleen Tervolan Louella ammattiopisto Lappian toimesta tammikuussa 2017. Lähin vastaava koulutus annetaan Pohjois-Pohjanmaalla, Oulussa. Toimialalle liittyviä hankkeita ei ole. Aikaisemmat avomaan puutarhatuotannon kehittämiseen liittyvät hankkeet on toteutettu vuosina 1998–2003. Avomaan puutarhatuotannon tutkimusta on harjoi-
tettu MTT:n nykyisen Luken puitteissa jo vuosikymmeniä. Tutkimuksissa on paneuduttu lajikkeiden, taudinkestävyyden, satoisuuden ja laadun tarkasteluun. Samalla tutkimuksissa on havainnoitu sitä, miten kasvit menestyvät eri viljelyvyöhykkeillä. Lapin olosuhteissa tapahtuvaa tutkimusta on tehty viimeksi vuonna 2014. Lapissa tätä tutkimusta ei muilla tahoilla ole juurikaan ollut. Myös muualla Suomessa avomaan puutarhatuotannon tutkimus on ensisijaisesti ollut MTT:n harjoittamaa. Tutkimuksiin liittyvää tietoa löytyy osoitteesta https://jukuri.luke.fi
3.3.6 Esimerkkinä avomaantuotannosta peruna
Taulukko 4: Taulukon alemmalla rivillä tuotteiden eri vaiheet ilmoitetaan numeerisesti, jossa numero 1 ilmoittaa tilanteen vastaavan maakunnan ja tuotannon olosuhteita. Yli 1 on erinomainen ja alle 1 kertoo, että tilanne ei vastaa tarpeita. Tuotanto maakunnassa on avomaan puutarhatuotteiden osalta niin vähäistä, että tuotettavat määrät myydään usein suoraan kuluttajille joko tilalta tai torimyyntinä. Varastointitarve on vähäistä lukuun ottamatta perunan kaupallista viljelyä. Tällöin varastointiongelmaan ei ole ollut myöskään tarvetta hakea ratkaisua niiltä osin kun tuote olisi varastoitavissa. Logistiset järjestelyt, toiminnan pienimuotoisuuden vuoksi, ovat yrittäjäkohtaisia ja pieniä tuotantomääriä koskevia. Verkostoitunutta tuottajien ja jalostajien välistä logistista järjestelyä ei ole. Nykytilanne ja tuotanto Perunaa viljellään Lapissa noin 100 hehtaarin pinta-alalla. Tästä huomattava osa on nimisuojamerkittyä Lapin puikulaa. Lapin vuotuinen kulutusmäärä perunan osalta on noin 11 miljoonaa kiloa. Omaa tuotantoa on noin 2,2 miljoonaa kiloa. Huomattava osa oman maakunnan tuotannosta viedään maakunnan ulkopuolelle Lapin puikulana. Alueellisesti perunan viljely maakunnassa painottuu Lounais-Lappiin. Perunan tuotannon edellytykset Lapissa ovat hyvät. Ongelma perunantuotannon kannattavuudelle on sen tuotannon määrä kansallisella tasolla ja Euroopassa. Tuotannon volyymi laskee perunan tuottajahintaa. Jatkojalostus Perunan kauppakunnostus suoraan kuluttajalle tai kauppaan on helposti ja edullisesti toteutettavissa. Sen sijaan sen jalostus elintarviketaloudelle ensiasteen jalosteeksi edellyttää elintarviketilaa. Maakunnassa on joitakin perunoiden jalostusyksiköitä, joilla tällaiset tilat on. Nämä yksiköt jalostavat pääasiassa maakunnan ulkopuolella tuotettuja tuotteita. Keskeinen syy tähän on maakunnan oman tuotannon vähäisyys.
Logistiikka ja varastointi Peruna on tuotteena kohtalaisen helposti varastoitavissa. Perunan kaupallinen tuotanto edellyttää, että viljelijällä on jo lähtökohtaisesti perunavarasto ja lajitteluvälineistö myyntikunnostusta varten. Logistiset järjestelyt ovat yrittäjäkohtaisia ja pieniä tuotantomääriä koskevia toiminnan pienimuotoisuuden vuoksi. Verkostoitunutta tuottajien ja jalostajien välistä logistista järjestelyä ei ole. Asiakas Maakunnan tuotannon asiakkaita ovat kuluttajat, jotka hakevat tuotteet joko tilalta tai torimyynnistä. Pienissä määrin maakunnan omaa tuotantoa on saatavilla myös paikallisista kaupoista. Osaaminen (sisältää koulutus, tutkimus ja selvitykset) Avomaan puutarhatuotannon (johon perunakin osin kuuluu) koulutus Lapissa lopetettiin vuoden 2015 aikana. Puutarhurin ammattitutkintoon tähtäävä koulutus käynnistettiin uudelleen Tervolan Louella ammattiopisto Lappian toimesta tammikuussa 2017. Lähin vastaava koulutus annetaan Pohjois-Pohjanmaalla, Oulussa. Toimialaan liittyviä hankkeita ei ole käynnissä. Aikaisemmat avomaan puutarhatuotannon kehittämiseen liittyvät hankkeet ovat toteutettu vuosina 1998–2003. Peruna on yksi tutkituimmista kasveista Suomessa. Perunan viljelyyn ja sen menestymisen tekijöihin löytyy hyvin runsaasti tutkittua tietoa niin sähköisessä kuin painetussakin muodossa. Tutkimusta harjoittaa muun muassa Perunantutkimuslaitos, jossa tehtävän tutkimuksen tavoitteena on hankkia perunanviljelijöille, käyttäjille ja päättäjille tietoa perunasta ja perunan tuotantoedellytyksistä. Muita tutkimusta harjoittavia tahoja ovat muun muassa Helsingin yliopisto, Luonnonvarakeskus, Suomen ympäristökeskus ja luonnonvara-alan ammattikorkeakoulut. Lisäksi perunantutkimusta harjoittaa HZPC kantaperuna Oy, Suomen siemenperunakeskus Oy ja yliopistolaitokset. Tutkimustuloksia on löydettävissä esimerkiksi osoitteissa http://www.spk.fi/linkit, http://www.petla.fi/ tutkimus/, https://jukuri.luke.fi,
3.4 Kala
Taulukko 5: Taulukko sisältää kaupallisen kalastuksen saaliin ja ruokakalanviljelyn tuotannon (Luke 2014). Taulukon alemmalla rivillä kalan eri vaiheet ilmoitetaan numeerisesti, jossa numero 1 ilmoittaa tilanteen vastaavan maakunnan ja tuotannon olosuhteita. Yli 1 on erinomainen ja alle 1 kertoo, että tilanne ei vastaa tarpeita.
3.4.1 Nykytilanne ja tuotanto Lapissa oli syksyllä 2016 rekisteröityneitä kaupallisia kalastajia 144, joista 30 toimi kokopäivätoimisina kalastajina (I-luokka). Viimeisimmän (2014) Luken kaupallisen kalastuksen saalistilaston mukaan Lapin sisävesiltä pyydettiin kalaa 621 tonnia. Tästä 175 tonnia oli sivusaaliina tullutta pääosin hyödyntämätöntä särkeä. Markkinoille Lapista tuli kalaa siis noin 450 tonnia kokonaiseksi kalaksi laskettuna. Eniten kalastettiin muikkua (172 tonnia), jonka ohella siika, hauki ja ahven olivat kilomääräisesti tärkeimmät
lajit. Kalasta maksettavan hinnan perusteella myös kuhalla on iso merkitys. Muikku myydään pääasiassa kokonaisena, kun taas siiasta, hauesta, ahvenesta ja kuhasta huomattava osa kaupataan fileenä. Tilastoa tarkasteltaessa on huomattava, että se antaa minimiarvion kaupallisten kalastajien saaliista. Ruokakalaa viljeltiin Lapissa 321 tonnia (Luke 2015). Tuotanto oli pääasiassa kirjolohta. Istukastuotannolla on merkitystä kaupalliselle kalastukselle muun muassa siika- ja kuhakantojen tukemisen kautta. Suomalaiset kuluttivat vuonna 2014 kotimaista kalaa 4 kiloa fileepainona laskettuna (http://stat.luke.fi/kalan-kulutus) eli kokonaiseksi kalaksi muutettuna noin 8 kiloa. Lapin osalta tämä vastaisi 1 520 000 kilon kulutusta. Lapista pyydetyn ja täällä viljellyn kalan määrä riittää siis kattamaan noin 60 % kulutuksesta.
3.4.2 Jatkojalostus Lapissa on vain muutamia pääosin pienehköjä kalanjalostusyrityksiä: Ylä-Lapin kala Inarissa, Kiveliön Kala Sodankylässä, Polar Wild Kemijärvellä, Kalaliike Hast Torniossa, Tornionlaakson Jaloste Pellossa ja Arctic Circle Delight Ranualla. Lisäksi starttivaiheessa on muutamia yrityksiä. Yritysten toiminta perustuu pääasiassa kasvatetun kalan kuten kirjolohen ja norjalaisen lohen jalostukseen. Esimerkiksi iso osa Inarin
siiasta myydään kalatukuille Oulun alueelle, josta se palautuu fileenä muun muassa Lapin tunturikeskuksiin. Saamelaisalueen koulutuskeskuksen (Inarin Toivoniemi) ja Lapin ammattiopiston (Jänkätie, Rovaniemi) laitoshyväksyttyjä opetustiloja on mahdollista vuokrata kalajalosteiden valmistukseen.
3.4.3 Logistiikka ja varastointi Lapissa on kuusi kuntien omistamaa ja ylläpitämää laitoshyväksynnän saanutta kalankäsittelytilaa eli kalasatamaa: Inarin kirkonkylä ja Veskoniemi Inarissa, Lokka ja Siltaharju (Porttipahta) Sodankylässä, Miekojärvi (Sirkkakoski) Pellossa ja Mourusalmi Posiolla. Näissä tiloissa kalat voidaan perata, leikata fileiksi, paloitella ja pakata. Tiloihin on mahdollista hakea lupaa myös massaukseen. Tiloissa on kylmiöt, joissa kalaa voidaan säilyttää jäitettynä kuljetusta odottamassa. Lokassa, Siltaharjussa ja Miekojärvellä kalaa voidaan myös pakastaa ja säilyttää pakastettuna. Varsinaista varastointia ei harjoiteta, vaan kala pyritään saamaan markkinoille mahdollisimman pian. Joillakin kalastajilla on myös omia laitoshyväksyttyjä kalankäsittelytiloja. Tuore kala on erittäin herkkä elintarvike, mikä asettaa logistiikalle suuret vaatimukset. Lappilaiset kalastajat ovat pyyntisesongin aikana saaneet kuljetukset markkinoille toimimaan kohtuullisesti suurten kuljetusyritysten ja asiakkaina olevien tukkujen omien kuljetusten kautta. Pienempien kalaerien osalta logistiikka on ongelma. Suuri tarve olisi poikittaiskuljetuksille: Levi ja Ylläs voisivat talvisesongin aikana käyttää paljon Inarin ja Sodankylän tekojärvien kalaa, mikäli logistiikka toimisi. Toimituksia hyvin maksaville Helsingin ravintoloille vaikeuttaa se, että Finnair ei enää kuljeta rahtia esimerkiksi Ivalosta.
3.4.4 Asiakas Suuren osan lappilaisesta kalasta ostavat maakunnan ulkopuoliset tukkuliikkeet ja isot jalostajat. Kalaa myydään jonkin verran myös suoraan ravintoloihin ja suuriin marketteihin. Varsinainen suoramyynti kuluttajille on vähäistä. Sodankylässä kunta on tehnyt sopimuksen Lokan osuuskunnan kanssa paikallisen kalan käytöstä keskuskeittiössä.
3.4.5 Osaaminen Kalatalouden koulutusta annetaan Lapissa kahdessa yksikössä. Ammattiopisto Lappian Kemin yksikössä voi suorittaa kalastajan, kalanviljelijän, kalanjalostajan ja kalastuksenohjaajan ammatilliset perustutkinnot. Saamelaisalueen koulutuskeskus Inarissa järjestää kala-alan koulutusta, joka vastaa vähintään 15 osaamispisteen laajuista opintoa. Tämä vastaa noin 10 opintoviikon koulutusta. Kalastajat, muut kalatalousyritykset ja kunnat ovat jo usean ohjelmakauden aikana voineet saada tukea kalatalouden kehittämisinvestointeihin EU:lta. Tällä kaudella kalataloutta tukevan rahaston nimi on Euroopan meri- ja kalatalousrahasto (EMKR). Tuettavat kohteet on kuitenkin tarkoin rajattu sellaisiksi, että ne toteuttavat EU:n yhteistä kalastuspolitiikkaa (YKP). Näin esimerkiksi kaikki investoinnit, jotka voisivat lisätä kalastustehoa, ovat tukikelvottomia. Tämä hidastaa kalastuksen kehittämistä ja on ristiriidassa sen kanssa, että tutkimusten mukaan suurin osa Lapin järvikalakannoista on vajaahyödynnettyjä. Kehittämishankkeisiin on helpointa saada EMKR-rahoitusta kalatalouden toimintaryhmien kautta. Kalatalouden toimintaryhmät aloittivat työnsä vuonna 2008 ja ovat rahoittaneet useita kymmeniä kehittämishankkeita. Muille alueille rahoitusta elinkeinokalatalouden kehittämiseen voidaan hakea suoraan ELY-keskuksesta. Keskeisimpiä Suomen kalatalouden tutkimuksen toteuttajia ovat Luonnonvarakeskus ja Helsingin yliopisto sekä Jyväskylän yliopisto. Luonnonvarakeskus (ent. RKTL) on tehnyt pitkään suomalaisen sisävesikalan tutkimustyötä. Tähän tutkimukseen on sisältynyt kalatalouden kannattavuuden, kestävän pyynnin ja kalakannan elvyttämisen tutkimusta. Tutkimustietoa on löydettävissä osoitteista www.luke.fi, www.helsinki. fi/ymparistotieteet/akvaattiset_tieteet.html
3.5 Poro
Taulukko 6: Taulukon alemmalla rivillä tuotteiden eri vaiheet ilmoitetaan numeerisesti, jossa numero 1 ilmoittaa tilanteen vastaavan maakunnan ja tuotannon olosuhteita. Yli 1 on erinomainen ja alle 1 kertoo, että tilanne ei vastaa tarpeita.
3.5.1 Nykytilanne ja tuotanto Poronhoitoalue kattaa Suomessa Lapin maakunnan ja osan Pohjois-Pohjanmaata akselilla Yli-Ii-Pudasjärvi-Suomussalmi. Eloporoja Suomessa poronhoitoalueella saa olla enintään 203 700 kpl. Poronlihaa tuotettiin Suomessa kaudella 2014 - 2015 1,98 miljoonaa kiloa (www.paliskunnat.fi 2016). Teurastettujen porojen määrä vuonna 2015 oli 84 997 kpl (www.paliskunnat.fi). Poronlihaa kulutetaan 0,5 kg/henkilö vuodessa (www.ruokatieto.fi 2016). Tämä tarkoittaa sitä, että keskimääräisen suomalaisen kulutuksen mukaan Lapissa syödään matkailijamäärä huomioiden poron-
lihaa vuodessa 95 000 kg. Tällöin poronlihan tuotanto ylittää lappilaisen kulutuksen noin 20 kertaa. Suomessa (poronhoitoalueella) on poron omistajia noin 4000 (Mauri Nieminen, Luke, 2016). Poron omistajia, joille on myönnetty porotuki (80 eloporoa tai enemmän), oli 282 kappaletta vuonna 2015 (Mavi 2016).
3.5.2 Jatkojalostus Lapissa on 17 pienteurastamoa (ELY raportti 42/2012). Paliskuntien omistamat poroteurastamot: Hirvassalmenvaara, Karigasniemi, Sodankylä, Sevettijärvi, Angeli, Salla, Kittilä, Vuomaselkä, Ranua, Kemijärvi, Posio, Pudasjärvi ja Kuusamo Muiden omistamat poroteurastamot: Lapin liha Oy, Toivoniemi, Osuuskunta Kuivaniemen tilaliha, Osuuskunta Kotaporo ja Aavasaksan Poro.
3.5.3 Logistiikka ja varastointi Porot kerätään maastossa erotusaidoille. Teurastettavat porot lastataan erotusaidoilla autoihin, joilla eläimet kuljetetaan teurastuspisteisiin. Näissä teurastuspisteissä eläimet myös pääsääntöisesti leikataan. Teurastetun eläimen lihan säilytys edellyttää laaduk-
kaita, tehokkaita ja nopeita kylmälaitteita. Tämä on huomioitu poron jatkojalostuksessa, kun paikallista poron jatkojalostusta lähdettiin Lapissa kehittämään. Poroteurastamoiden ketju ja teurastustoiminnan siirtyminen erotuspisteitä teurastamoihin on pakottanut porotalouden kehittämään logistisen järjestelmän elävien porojen ja teurasruhojen kuljetukseen. Tämä järjestelmä on kohtuullisen toimiva ja kattaa kokonaisuudessaan koko poronhoitoalueen.
3.5.4 Asiakas Porotalouden tuotosta huomattava osa muodostuu poronlihan myyntituloista. Vuosittain kulutukseen päätyy noin 2,5 miljoonan kiloa poronlihaa. Tästä määrästä noin puolet menee isoihin ostoliikkeisiin ja puolet pienjalostukseen, suoramyyntiin ja poronomistajien omaan käyttöön.
3.5.5 Osaaminen Saamelaisalueen koulutuskeskus tarjoaa porotalouden ammattitutkinnon. Koulutuksessa käydään läpi kaikki porotalouden hoitamiseen liittyvät osa-alueet aina jatkojalostusta myöten. Maatalouden koulutusta annetaan Lapissa kahdessa
yksikössä. Ammattiopisto Lappia tarjoaa perustutkintotason koulutusta Tervolassa Louen yksikössä. Lapin ammattikorkeakoulu tarjoaa koulutusta Rovaniemellä. Tässä koulutuksessa on erikoistumisvaihtoehtona porotalous. Ammattikorkeakoulututkinnon pohjalta on mahdollista sijoittua sekä yrittäjäksi että maatalouden neuvontasektorille. Porotaloudessa on hyödynnetty varsin tehokkaasti Euroopan Unionin rahoitusmahdollisuudet poroelinkeinon kehittämiseksi. Rahoitusta on haettu erityyppisiin yritysinvestointeihin, kehittämishankkeisiin ja porotalouden kannattavuuden parantamiseen liittyviin hankkeisiin. Hanketoiminnalla on ollut varsin positiivinen merkitys poroelinkeinolle, sen kannattavuudelle ja imagolle. Aikaisemmin RKTL, nykyisin Luke on harjoittanut ja edelleen harjoittaa porotalouteen liittyvää monialaista tutkimusta. Tutkimuksen kohteena on muun muassa poron ravintotalous, ympäristön kestävyys, liiketaloudellinen kannattavuus, jatkojalostus ja poron terveys. Lisäksi poroon liittyvää tutkimusta harjoittavat yliopistot, Lapin ammattikorkeakoulu ja Paliskuntain yhdistys. Tutkimukseen liittyvää kirjallisuutta löytyy osoitteista https://www.luke.fi, https://www. ulapland.fi, www.arcticcentre.org, www.paliskunnat. fi, https://www.theseus.fi
3.6 Lammas 3.6.2 Jatkojalostus Taulukko 7: Taulukon alemmalla rivillä tuotteen eri vaiheet ilmoitetaan numeerisesti, jossa numero 1 ilmoittaa tilanteen vastaavan maakunnan ja tuotannon olosuhteita. Yli 1 on erinomainen ja alle 1 kertoo, että tilanne ei vastaa tarpeita.
3.6.1 Nykytilanne ja tuotanto Vuonna 2015 Lapissa oli 8 381 uuhta (stat.luke.fi 2016). Lammastiloja Lapissa oli vuoden 2016 tilaston mukaan 71 (Mavi 2016). Tämä tarkoittaa keskimäärin 118 uuhta tilaa kohden. Suomenlammas tuottaa vuodessa keskimäärin 3,75 karitsaa ja teuraspainon on noin 18 kiloa. (Jyväskylän AMK, Pietala, Waris 2016). Tämän pohjalta voidaan laskea Lapin vuotuisen lampaanlihan tuotantomääräksi 1 194 292 kiloa. Suomalainen kuluttaa lampaan lihaa keskimäärin vuodessa 0,7 kiloa. Tämä tarkoittaa Lapin osalta matkailu mukaan lukien 133 000 kilon kulutusmäärää. Lapissa tuotetaan lampaan lihaa tällöin noin 9 kertaa enemmän kuin kulutetaan.
Lampaan lihan jalostus on kokonaisuudessaan vielä kovin monimuotoista. Lammasta toimitetaan suoramyyntinä asiakkaille ruhoina, leikattuna ja jopa elävinä. Osa lappilaisesta lampaasta menee Rönkän teurastamolle, joka on EU:n rahoittaman hankkeen turvin luonut tuotenimen Meri-Lapin karitsa. Tuotteella on hyvä maine ja tuote on maineensa kyllä ansainnut.
3.6.3 Logistiikka ja varastointi Lammas kuljetetaan elävänä siihen pisteeseen, jossa se teurastetaan ja useimmiten myös leikataan. Teurastetun eläimen lihan säilytys edellyttää laadukkaita, tehokkaita ja nopeita kylmälaitteita. Tällaisia tiloja Lapissa on vähän. Paikallisen pienimuotoisen jalostuksen kehittämisessä logistiikalla on suuri merkitys. Elintarvikelainsäädäntö määrittelee hyvin tarkkaan elävän eläimen ja teurastetun eläimen lihan tarkastuksen. Tämä tulee suorittaa eläinlääkärin toimesta. Tämä säädös vaatii aina eläinlääkärin läsnäoloa ennen teurastusta ja teurastuksen jälkeen. Toiminnan maksullisuuden vuoksi
yksittäisten eläinten tarkastukset eivät ole kannattavia. Tällöin pienimuotoisen teurastustoiminnan kehittämisen kannalta maakunnan sisäisen logistiikan kehittäminen on edellytys jalostukselle. Nykyinen logistinen rakenne ei siihen vielä sovellu.
3.6.4 Asiakas
Lampaan lihan tuottajan keskeisin asiakas on edelleen elintarviketeollisuus. Lähiruokatrendin myötä on osa yrittäjistä ryhtynyt kehittämään omaa jalostustoimintaa ja lihan suoramyyntiä, joka on myös kehittynyt voimakkaasti. Lapissa uraa uurtavaa työtä paikallisen lampaan lihan tuotannon kehittämisen eteen on tehty EU-osarahoitteisella hankkeella, jossa lanseerattiin Meri-Lapin karitsa. Tämän tuotenimen luomisella oli suuri merkitys lampaan lihan menekille ja asiakkuuksien syntymiselle. Sodankylän kunta on myös tehnyt hyvää työtä tarjoamalla paikallisille yrittäjille mahdollisuuden kehittää omaa tuotettaan niin, että sitä voidaan käyttää Sodankylä suurekeittiöissä. Myös Kittilässä on lähdetty kehittämään samantyyppistä toimintaa.
3.6.5 Osaaminen Maatalouden koulutusta annetaan Lapissa kahdessa yksikössä. Ammattiopisto Lappia tarjoaa perustutkin-
totason koulutusta Tervolassa Louen yksikössä. Lapin ammattikorkeakoulu tarjoaa koulutusta Rovaniemellä. Tässä koulutuksessa on erikoistumisvaihtoehtona porotalous. Ammattikorkeakoulututkinnon pohjalta on mahdollista sijoittua sekä yrittäjäksi että maatalouden neuvontasektorille. Lammastalouden eteen on edellisten ohjelmakausien aikana ollut lukuisia hankkeita. Näillä hankkeilla on ollut merkittävä vaikutus lammastalouden kehittymiselle Lapissa. Lampaan liha on vain yksi tuote lammastaloudessa. Sen lisäksi lampaan villan ja nahan osuudella on merkittävä vaikutus lammastalouden kannattavuudelle. Myös lampaan merkitys maisemanhoitajana on ymmärretty. Lammastaloutta elinkeinona ja lammasta tuotantoeläimenä on tutkittu paljon. Aiheesta on myös hyvin paljon kirjallisuutta useilta eri tahoilta. Muun muassa Suomen lammasyhdistys, MTT nyk. Luke, ammattikorkeakoulut ja ProAgria ovat erityisesti paneutuneet lammastalouden haasteisiin Suomessa. Tutkimustuloksia lammastaloudesta löytyy muun muassa osoitteista https://jukuri.luke.fi, http://lammasyhdistys.fi, https://www.proagria.fi, www.hamk. fi/tietoa-hamkista/julkaisut
3.7 Luonnontuotteet taan, joten tilastoitu marjamäärä päätyy käytännössä kaikki kotimaisen elintarviketeollisuuden tarpeisiin sekä vientiin. 1 Kaupallisen, tilastoidun marjan- ja sientenpoiminnan keskiarvo vuosilta 2011–2015. Taulukko 8: Taulukon alemmalla rivillä tuotteen eri vaiheet ilmoitetaan numeerisesti, jossa numero 1 ilmoittaa tilanteen vastaavan maakunnan ja tuotannon olosuhteita. Yli 1 on erinomainen ja alle 1 kertoo, että tilanne ei vastaa tarpeita.
3.7.1 Nykytilanne ja tuotanto Lapin alueelta poimittiin kaupallisiin tarkoituksiin luonnonmarjoja keskimäärin 2,4 miljoonaa kiloa vuosina 2011–2015 ja luonnonsieniä joitakin tuhansia kiloja. Luonnonyrteistä ei ole tilastotietoa. Luvut eivät kuitenkaan sisällä pienimuotoista kaupallista poimintaa ravintola-, tori- ja suoramyynnin tarpeisiin. Talteenoton osuus on alle 5 % biologisesta sadosta, joten kaksinkertainenkin marjasaalis olisi vielä täysin kestävällä pohjalla. Suurin osa lappilaisten luonnontuotteiden kulutuksesta perustuu kotitarvepoimin-
3.7.2 Jatkojalostus Suurilla toimijoilla ei ole jalostusta Lapin alueella, pois lukien marjojen puhdistaminen. Savukoskella toimii maakunnan ainoa teollisen mittakaavan marjanpuhdistamo. Pienempiä luonnontuotteiden jalostajia on maakunnassa joitakin kymmeniä, ja tyypillisiä tuotteita ovat hillot, mehut ja makeiset.
3.7.3 Logistiikka ja varastointi Luonnonmarjoilla ja -sienillä on lyhyt satokausi, jolloin on kerättävä raaka-aine koko vuoden tarpeisiin. Varastotilojen tarve on siis suuri. Lapissa on tällä hetkellä kaksi teollisen mittakaavan varastointilaitosta, toinen on Polarican Rovaniemen laitos ja toinen Korvatunturin marjan Savukosken laitos. Kolmas teolli-
sen mittakaavan varastointilaitos sijaitsee Haaparannalla, Ruotsissa. Pienemmän mittakaavan tarpeisiin kuten ravintolakäyttöön on useita toimijakohtaisia varastointipisteitä. Eräät pientoimijat vuokraavat varastotilaa isoilta toimijoilta. Varastoinnin pääomakustannukset ovat merkittävä ongelma etenkin pientoimijoilla. Suuret toimijat ovat järjestäneet logistiikan tehokkaasti, pienjalostajien tuotteiden jakelussa on ongelmia. Suurten etäisyyksien ja pienten myyntierien yhdistelmä on vaikea haja-asutusalueilla toimiville yrityksille.
3.7.4 Asiakas Lapista kerätyt luonnontuotteet päätyvät ensisijaisesti ulkomaisen ja kotimaisen elintarviketeollisuuden sekä ravintolisäteollisuuden raaka-aineiksi. Myös lappilaiset ravintolat hyödyntävät paljon luonnonmarjoja ja -sieniä sekä jonkin verran luonnonyrttejä.
3.7.5 Osaaminen Luonnontuotealan ammatillista koulutusta (luonnonvaratuottaja) annetaan Lapin ammattiopistossa perustutkinnon osalta Kemijärven toimipisteessä. Ammattiopisto Lappian Muonion toimipisteessä voi suorittaa ammattitutkinnon. Lapin AMK:n agrologiopintojen yhteydessä on mahdollista suorittaa myös luonnontuotteisiin liittyviä opintoja. Luonnontuotteiden hyödyntämisen tehostamiseen tähtääviä hankkeita ja tutkimusta on Lapissa ollut suhteellisen runsaasti 1990-luvulta lähtien ja on käynnissä edelleen. Etenkin markkinointiin ja markkinointiosaamiseen liittyviä hankkeita tarvittaisiin lisää. Hankkeita toteuttaa Lapissa muun muassa Luke, Lapin ammattikorkeakoulu, Itä-Lapin kuntayhtymä, Sodankylän kunta sekä Kittilän kunta. Muualla Suomessa on myös käynnissä runsas määrä erilaisia luonnontuotealaan liittyviä hankkeita.
4. SWOT Vahvuudet. Lapissa on vielä runsaasti hyödyntämättä sekä raaka-aine- että tuotantopotentiaalia, joten tässä on yksi suuri vahvuus lappilaiselle elintarviketuotannolle. Olemassa olevalla tuotannolla on kuitenkin jo nyt hyvä perusrakenne. Lapissa hengitetään maailman puhtainta ilmaa puhtaassa luonnossa. Tämä takaa sen, että lappilaiset luonnontuotteet ovat laadultaan erinomaisia. Lappi onkin maailman suurin luomukeruualue. Lapissa elintarviketurvallisuus on hyvällä tasolla ja sitä valvotaan tehokkaasti. Jokamiehenoikeudet takaavat, että kaikki saavat poimia keruutuotteita metsästä ja nauttia lappilaisista puhtaista luonnontuotteista. Lapissa kehittäjät ovat innostuneet tukemaan elintarvike- ja luonnontuotealaa, ja hankevaroja pystytään käyttämään hyvin alan kehittämiseksi. Arktiset olosuhteet ovat Lapin vahvuus, sillä kesäisin aurinko paistaa yölläkin pidentäen kasvukautta ja luoden lisäarvoa arktisten luonnontuotteiden ominaisuuksille. Kasvukausi onkin erityisen valoisa Lapissa, ja lisäksi pitkä ja kylmä talvi nujertaa useimmat kasvitaudit.
Heikkoudet. Lappilaisessa elintarviketuotannossa
on tällä hetkellä varsin yksipuolinen rakenne: raaka-aine viedään jalostettavaksi muualle ja tuodaan valmiina tuotteena takaisin Lappiin pitkien välimatkojen takaa. Raaka-aineiden jalostusaste on Lapissa tällä hetkellä varsin alhainen, ja tähän vaikuttavat vahvasti monopolistiset rakenteet. Yhteistyön tekeminen helpottaisi monien pienyrittäjien arkea, mutta tällä hetkellä yhteistyön vähäisyys näyttäytyy heikkoutena. Suuret yhteishankintaorganisaatiot hankkivat elintarvikkeensa usein hankintarenkaissa, joissa vain halvin hinta ratkaisee, jolloin paikallisilla pienyrittäjillä ei usein ole kykyä vastata tähän kilpailuun. Tällä hetkellä Lapissa ei ole riittävää määrää luonnon raaka-aineiden toimittajia. Yrittäjämäisen asenteen ja vakuuksien puute ovat kannattavan yrittäjyyden syntymisen esteenä. Erityisesti lappilainen luonnontuotteiden tuotanto on var-
sin sesonkiluonteista, mikä voidaan nähdä heikkoutena, sillä tuotteita ei ole saatavilla metsästä ympäri vuoden vastaamaan kasvavaan kysyntään. Julkisen sektorin toimintatavat eivät ole mahdollistaneet tarvittavan yritystoiminnan syntymistä maakuntaan. Logistiikka on puutteellista, ja tämä on merkillepantava heikkous pitkien etäisyyksien Lapissa.
Mahdollisuudet. Lapissa suuri mahdollisuus on
vahvoissa matkailukeskittymissä, jotka luovat alueelle paikallisten tuotteiden kysyntää. Yhä useampi matkailija haluaa lautaselleen puhtaita, ainutlaatuisia lappilaisia tuotteita. Aiempi vahva jalostusrakenne maakunnassa voi olla tulevaisuudessa mahdollisuus, jota voidaan hyödyntää muun muassa jo olemassa olevien tuotantotilojen kautta. Maaseutuklusterin toiminta on Lapissa hyvin pitkälle kehittynyttä ja palkittua, mutta sen yhä edelleen kehittyminen elintarviketuotantoa tukemaan on yksi suuri mahdollisuus tulevaisuudessa. Samoin mahdollisuutena voidaan nähdä laajat toimijaverkostot sekä kansainvälinen yhteistyö, mitä Lapissa jo tehdään. Suuret mahdollisuudet ovat julkisissa hankinnoissa, mikäli hankkijat uskaltavat irtautua hankintarenkaista ja alkaa tehdä kilpailutuksia niin, että valituksi tulevat lähellä tuotetut lappilaiset tuotteet. Tähän tarvitsemme kuitenkin asennemuutosta, jotta ihmiset alkavat arvostaa enemmän puhdasta lähiruokaa ja käyttää sitä enemmän tietoisesti arkipäivässään. Hajautetut järjestelmät auttavat yrittäjiä saamaan kannattavuutta työlleen muun muassa lisäämällä paikallista jalostustoimintaa. Digitaalisuus luo valtavat mahdollisuudet hyödyntää haja-asutusalueilla erilaisia alustoja, jolloin esimerkiksi logistiikka saadaan toimimaan entistä tehokkaammin. Lisäksi digitaalisuus mahdollistaa elintarviketalo-konseptin kaltaiset toimintamallit, ja tämän takia digitaalisuus onkin yksi läpileikkaava toimenpide tässä ohjelmassa. Lappilaiset luksustuotteet ovat erikoistuotteita, joita maailmalla odotetaan. Lisäämällä yrittäjien ammattipätevyyttä voimme taata tuotteiden korkean laadun
myös tulevaisuudessa. Matkailijoita hyödyntämällä Living Lappi -testauksessa voimme kartoittaa heidän tarpeensa lappilaisia tuotteita kohtaan. Mahdollisuuksia tuo myös uusien osaajien houkuttelu Lappiin. Tarvitsemme uusia tekijöitä erityisesti kalatalouspuolelle, jossa ammattikalastajakunta on ikääntymässä. Lappi brändin hyödyntäminen elintarvikkeiden markkinoinnissa ja niistä viestimisessä on suuri mahdollisuus. Lisäksi alati muuttuvat ruokatrendit ovat mahdollisuus Lapin elintarviketuotannolle, sillä ruokatrendejä noudattavat ihmiset ovat valmiita hankkimaan tuotteitaan ennemmin laatu- kuin hintakriteereitä noudattaen.
Uhat. Uhkana Lapissa voidaan nähdä ilmastonmuu-
toksen mukanaan tuomat muutokset kuten erilaiset ilmaston lämpeneminen ja kasvitaudit, jotka voivat haitata tulevaisuudessa muun muassa avomaan kasvisten viljelyä ja luonnontuotteiden kasvumahdollisuuksia. Samoin ilmastonmuutos voi tuoda mukanaan ilmansaasteita, jotka voivat haastaa Lapin puhtaan luonnontuotteiden keruualueen. Halpatuonnin lisääntyminen ulkomailta voi olla uhka
lappilaiselle elintarviketuotannolle, sillä hinnan ratkaistessa lappilaiset tuotteet jäävät usein jalkoihin. Uhkana voidaan nähdä myös sijoittajien puute, sillä Lappi tarvitsee ulkopuolista rahoitusta oman rahoituksen lisäksi. Jatkossa kehittämispolitiikasta voi tulla entistä enemmän Helsinki-keskeistä, jolloin harvaanasutut seudut kuten Lappi jäävät paitsioon kehittämistoimissa ja -rahoituksessa. Koulutus ja tutkimus eivät välttämättä aina vastaa työn tekemisen haasteisiin, vaan ne voivat olla hyvin jäykkiä ja muuttumattomia palvelematta alati muuttuvaa työelämää. Koulutuksen ja tutkimuksen rahoituksen muuttuminen voidaan nähdä uhkana tulevaisuudessa. Lainsäädännön liian tiukat rajoitukset voivat lannistaa yrittäjien innon toimia menestyksekkäästi. Muuttuvat ruokasuositukset voivat muodostaa uhan Lapin elintarvikkeille, sillä jos esimerkiksi kouluruokailujen suosituksissa linjataan, että punaista lihaa on vältettävä ja peruna korvattava bataatilla, voi olla vaikea suosia lappialisia elintarvikkeita.
5. Lapin elintarviketuotannon visio
Lapin omavaraisuusaste ohjelmassa mainittujen elintarvikkeiden osalta on 30 % vuonna 2025. Tämä visio pitää sisällään raaka-ainetuotannon ja jalostuksen niiltä osin kuin tuotanto on Lapin ilmasto-olosuhteissa mahdollista. Tämän vision toteutuminen tarkoittaa 1300 suoraa työpaikkaa ja 132 miljoonan euron lisätuloa maakuntaan elintarvikealalla Tämän vision toteuttaminen vaatii seuraavia toimenpiteitä:
Lapin maakunta tuottaa monenlaisia raaka-aineita niin viljeltyinä kuin luonnontuotteina. Näiden tuotteiden nykyinen jalostusarvo on kuitenkin hyvin vähäinen: suurin osa viedään maakunnan ulkopuolelle jalostettavaksi ja tuodaan kulutustuotteina takaisin. Tuotteen lisäarvon korottaminen edellyttää vähempiarvoisen tuotteen muuttamista korkea-arvoiseksi, ja se on mahdollista ainoastaan jatkojalostuksen kautta. Raaka-ainetuotannon monipuolistaminen
Maito ja liha ovat Lapissa raaka-ainetuotannon osalta hyvin hallussa. Sama koskee myös poroa ja lammasta. Avomaan puutarhatuotantoa Lapissa on hyvin vähän, mutta joitakin yksittäisiä toimijoita löytyy. Viljelyolosuhteet Lapissa mahdollistavat tuotannon ja kauppakelpoisen sadon määrä on kilpailukykyinen. Tuotteiden saaminen Lapista paikallisiin ruokapöytiin ja asiakkaille ei kuitenkaan nykyisellä viljelypinta-alojen hyödyntämisellä onnistu. Sama ongelma tulee vastaan myös luonnontuotteissa. Viljeltävät tuotteet ja keruutuotteiden määrät ovat vähäisiä ja verkottuminen on heikkoa.
Kolmas haltuun otettava askel on sisäistää se, kenelle elintarvikkeet myydään, jalostetaan ja markkinoidaan. Tarkempaa pohdintaa tarvitaan siitä, kuka on lappilaisen elintarvikealan yrittäjän asiakas. Nykyisen suurteollisuuden sijasta keskuskeittiöt, matkailu, suo-
ramyynti ja tukut voivat avata oikeat ovet ja tuottaa parempia etuja paikallisille yrittäjille. Yhteistyöllä voi saada isompia tuotantomääriä aikaiseksi ja tärkeä asia onkin yhteistyön lisääminen. Suuret mahdollisuudet ovat jo aiemmin mainituissa keskuskeittiöissä, matkailussa, suoramyynnissä ja tukuissa.
Keskeistä on panostaa yhteistyön lisäämiseen, jotta voidaan mahdollistaa tuoreiden ja lähellä tuotettujen elintarvikkeiden toimittaminen lähelle. Ajatusmaailma muuttuu yhteistyön kasvattamisen osalta win-win-ajatteluun, jolloin kaikki voittavat. Tätä havainnollistaa hyvin ”Flamenco-koulutus” eli jokaiselle yrittäjälle taputetaan ja häntä kannustetaan parhaimpaan tulokseen oman erikoistumisen kautta. Täytyy pystyä luottamaan siihen, että jokaisella on omat parhaimmat osaamisalueensa, jolloin jokainen voi antaa oman panoksensa yhteisyrittäjyyden rakentamisen pohjalle. Elintarviketalo-konseptilla voidaan verkottaa
yrittäjät toisiinsa ja mahdollistaa toimitusvarmuutta sekä saatavuutta paljon suuremmaksi. Kaikkien ei tarvitse olla parhaita jokaisella osa-alueella, vaan yhteisyrittäjyydellä voidaan jokaiselle yrittäjälle löytää oma paikka verkostossa esimerkiksi markkinoinnin, myynnin, jalostuksen ja raaka-ainekeruun tai -tuottamisen parissa.
Joustava koulutus sekä maatalouden ja maaseudun osaamiskeskus toimenpiteinä auttavat yrittäjien tieto-taito-tason kehittämisessä ja päivittämisessä paremmalle tasolle. Joustava koulutus tarkoittaa monimuotoista, useiden oppilaitosten yhteistyönä toteuttamaa koulutusta, kurssitusta ja opiskelijakohtaista suunnitelmaa. Maatalouden ja maaseudun osaamiskeskuksella tarkoitetaan koulutuksen, tutkimuksen ja elinkeinoelämän tiivistä, suunnitelmallista yhteistyötä yrittäjyyden tukemiseksi ja vahvistamiseksi.
6. Toimenpiteet Lapin elintarvikeohjelman vision toteuttamiseen on kuvattu toimenpiteet ohjelmassa olevan toimialakohtaisen jaon mukaisesti. Näitä toimenpiteitä toteuttamalla voidaan saada aikaan systemaattinen muutos elintarvikealalla niin yrittäjyyden, osaamisen kuin myös aluekehittämisen osalle. Toimenpiteiden toteuttaminen tuo muutoksen, joka näkyy työpaikkoina, pääomana, asukkaina ja lisääntyvänä elinvoimana. Näin hyöty tulee kaikkien Lapissa asuvien ja täällä vierailevien ihmisten saataville.
6.1 Maito 6.1.1 Jatkojalostus Maidon osalta 30 % omavaraisuusasteen saavuttamiseksi tarvitaan useita erilaisia toimenpiteitä vuoteen 2025. Jatkojalostus on ehdottomasti tärkein toimenpide. Jatkojalostamalla merkittävä osa maidosta maakunnassa, raaka-aineen viennin sijasta, jää jalostuksen tuottama lisäarvo pääomana ja työpaikkoina alueelle. Tämä toimenpide ei ole olemassa olevaa toimialan rakennetta poissulkevaa, vaan sitä tukevaa. Toimenpide mahdollistaa olemassa olevan yrittäjyyden vahvistumisen ja uusien yritysten perustamisen maakuntaan. Tärkeimpiä tekijöitä tässä ovat paikalliset tuotteet, työpaikat ja alueelle jäävä ja alueelle tuleva pääoma. Esimerkki toteutettavasta hankkeesta on hyvien eurooppalaisten mallien hakeminen ja mallintaminen lappilaiseen toimintaympäristöön. Tällaisia jalostusyksiköitä on esimerkiksi Itävallassa, Hollannissa, Belgiassa ja Sveitsissä. Jalostustoiminnan käynnistäminen edellyttää asiaa edistävien kehittämishankkeiden toteuttamista, mikä mahdollistaa hyvien käytäntöjen mallintamisen maakuntaan. Lisäksi tässä yhteydessä tulee toteuttaa myös asennemuokkausta ja asiakastutkimusta. Yritystoiminnalle tämä tarkoittaa muun muassa sitä, että pienempiä tuotantotiloja saadaan käyttöön ja konekantaa laajennettua.
6.1.2 Tutkimus Maidontuotannon tutkimusta tehdään valtakunnallisesti, ja siitä tulevaa tietoa hyödynnetään myös paikallisesti. Tutkimus koskee niin maidon tuotannon tekijöitä kuin myös maidon jatkojalostukseen liittyviä tekijöitä. Tämän kansallisen tutkimuksen lisäksi Lapissa tulee tehdä tutkimusta jatkossakin Lapin alkuperäisrotuisista lehmistä ja niiden maidosta. Kyseessä on tärkeä lisä lappilaiseen elintarviketalouteen, mikä on vielä suurelta osin hyödyntämättä. Tällä sektorilla on mahdollisuuksia tuoda markkinoille erikoistuotteita, joilla on tavanomaisista tuotteista poikkeavia positiivisia ominaisuuksia. Tutkimus on tärkeää, jotta voidaan näyttää toteen nämä poikkeavat ominaisuudet ja siten edistää paikallista maidontuotantoa ja jalostusta laajemminkin. Tärkeä tutkimusaihe on löytää oikeat ruokintamenetelmät ja erilaisten rotujen käyttäminen maitotuotteiden optimaalisessa jalostuksessa. Toteutettavia hankkeita ovat muun muassa maatilayrittäjyyden kannattavuuden ja jatkuvuuden turvaamiseen tähtäävät hankkeet. On tärkeää toteuttaa toimenpiteitä, joissa tarkastellaan olemassa olevaa maatilarakennetta ja etsitään tätä kautta tekijöitä, jotka vaikuttavat toimialan jatkuvuuteen Lapissa. Lisäksi tulee toteuttaa hankkeita, joilla tehdään paikallisen raaka-aineen jalostukseen tähtäävää tutkimusta. Hyvänä esimerkkinä tästä on paikallisen alkuperärodun, Lapin lehmän, hyödyntäminen tuotteistamisessa. Yritystoiminnalle tutkimusta tulee tuottaa siinä muodossa, että se antaa mahdollisimman hyvän kannattavuuden tuotteiden jatkokehittämiseen sekä avaa uusia mahdollisuuksia yritystoiminnalle.
6.1.3 Markkinointi ja asiakkuudet Markkinointiosaaminen on avainasemassa kaikessa yritystoiminnassa. Markkinointi tarkoittaa asiakkaan löytämistä, kohtaamista, asiakkuuden pysyvyyttä, oikean tuotteen havainnointia, asiakassegmentin määrittelyä ja asiakkaan sekä yrittäjän välistä jatkuvaa kehittyvää vuoropuhelua. Markkinasegmenttien tunnistaminen auttaa yrittäjiä valmistamaan ja mark-
kinoimaan oikeita tuotteita oikeille asiakkaille. Lisäksi markkinointiosaaminen vahvistaa myös yrittäjän yrittäjäidentiteettiä. Usein markkinoille lähdetään tuotenäkökulmasta, huomioimatta asiakaskentän tarpeita. Paikallisilla pienillä toimijoilla vahvuus on erikoisosaamisessa ja erikoistuotteissa. Tällöin asiakaskentän tuntemus tuotteistamisessa on avainasemassa. Asiakkuudet ja niiden kartoittaminen tarkoittaa sitä, että tiedetään, kenelle tuotteita ollaan tuottamassa ja markkinoimassa. Tällöin voidaan jo tuotantovaiheessa pohtia tuotannon taso, jolla tarvittava volyymi saavutetaan. Lisäksi tällä asiakkuuden selvityksellä voidaan määrittää tuotekategoria, asiakassegmentit ja
sesonkituotteet. Vuodenaikojen mukaan vaihtuvien sesonkituotteiden määrittely ja istuttaminen osaksi tuotekategoriaa vahvistaa ja monipuolistaa yrityksen toimintaa. Kaupallistamisen toimet täytyy saada prosessimaiseen, ymmärrettävään muotoon uudenlaisen yrittäjyyden tueksi. Toimenpiteessä tulee toteuttaa hankkeita, joilla koulutetaan yrittäjiä hallitsemaan tuotteidensa markkinointia, määrittelemään tuotekategoriaa, ja myymään tuotteitaan oikealla tavalla ja oikealle asiakasryhmälle. Yritykset voivat hyödyntää erilaisia yritysryhmähankkeita yhteisten markkinointipakettien ja tuotetestausten avuksi.
6.2 Naudanliha 6.2.1 Verkostomainen yrittäjyys Naudanlihan osalta 30 % omavaraisuusasteen saavuttamiseksi tarvitaan useita erilaisia toimenpiteitä vuoteen 2025. Tuottajien verkostoituminen lisää tuotannon volyymiä, tuo uusia asiakkuuksia, lisää vahvuutta markkinointiin ja tuo toiminnalle vaikuttavuutta. Verkostoituminen edellyttää maakuntatasolla toimenpiteitä, joilla yrittäjiä kannustetaan yhteistyöhön ja tuodaan esille keskinäisen yhteistyön monipuolisia myönteisiä vaikutuksia. Toimialaan liittyvien yrittäjien verkostoitumisen edistäminen edellyttää kehittämishankkeita, joilla yrittäjille osoitetaan verkostoitumisen hyöty, muokataan asenteita ja luodaan yhteenkuuluvuuden tunnetta. Lisäksi näissä hankkeissa tehdään yhteisten toimintojen mallintamista, jolla konkreettisesti osoitetaan yhteistyön tekemisen tärkeys ja vaikuttavuus. Yritysryhmähankkeita hyödyntämällä yrittäjät pääsevät tutustumaan paremmin toistensa toimiin ja näkemään, onko yhteistyölle mahdollisuuksia.
6.2.2 Lihankäsittelytilat Lihan käsittelyn eri vaihtoehdot kuten kiinteät leikkaamot ja mobiilit asemat mahdollistavat uudenlaista yrittäjyyttä ja lihan paikallisen käytettävyyden jalostukseen ja myyntiin. Lihankäsittelytiloja tulee tarkastella myös alueellisen tarpeen ja käytön monipuolisuuden kautta. Liikkuvan teurastamon käyttömahdollisuutta on myös syytä tarkastella sen kustannuskestävyyden ja käytettävyyden näkökulmasta. Kattava leikkaamo- ja teurastusverkosto vahvistaa lähiruokakonseptia ja tuotteen alkuperän todentamista. Lihan käsittelytilojen verkoston edellytys on yrittäjien hedelmällinen yhteistyö. Jo olemassa olevien tuotantotilojen kuten erilaisten jatkojalostustilojen ja teurastamoiden soveltuvuus lihankäsittelytiloiksi tulee selvittää.
Toimenpiteessä toteutetaan muun muassa hankkeita, joiden avulla tehdään lihankäsittelytilojen kannattavan toiminnan tarkastelua ja investointeja. Toimenpiteeseen kohdistuvat hankkeet ovat sidoksissa edellisen toimenpiteen verkostomaisen yrittäjyyden kanssa. Yhteisissä laite- ja tuotantotilainvestoinneissa voidaan käyttää yrityksille suunnattua rahoitusta.
6.2.3 Jatkojalostus Jatkojalostustoiminnan kehittäminen on tarpeellista, jotta lihan tuotannon kannattavuus saadaan nostettua korkeammalle tasolle. Tuotekehityksen kautta yhä useampi toimija maaseudulla voi saada toimeentuloa ja löytää oman paikkansa tuottajien verkostossa. Jatkojalostamalla merkittävä osa lihasta maakunnassa, raaka-aineen viennin sijasta, jää jalostuksen tuottama lisäarvo pääomana ja työpaikkoina alueelle. Tämä mahdollistaa olemassa olevan yrittäjyyden vahvistumisen ja uusien yritysten perustamisen maakuntaan. Toteutettavia hankkeita ovat muun muassa hyvien eurooppalaisten mallien hakeminen ja mallintaminen lappilaiseen toimintaympäristöön. Tällaisia jalostusyksiköitä on esimerkiksi Itävallassa, Hollannissa, Belgiassa ja Sveitsissä. Jalostustoiminnan käynnistäminen edellyttää asiaa edistävien kehittämishankkeiden toteuttamista, mikä mahdollistaa hyvien käytäntöjen mallintamisen maakuntaan. Lisäksi tässä yhteydessä tulee toteuttaa myös asennemuokkausta ja asiakastutkimusta. Yrittäjien kokemat erilaiset solmukohdat jatkojalostuksessa voidaan avata, kun yrittäjät pääsevät tutustumaan näihin eurooppalaisiin toimintamalleihin. Toimenpiteeseen kohdistuvat hankkeet ovat sidoksissa edellisten toimenpiteiden verkostomaisen yrittäjyyden ja lihankäsittelytilojen kanssa.
6.2.4 Asiakkuudet ja markkinointi Paikallisilla pienillä toimijoilla vahvuus on erikoisosaamisessa ja erikoistuotteissa. Tällöin asiakaskentän tuntemus tuotteistamisessa on avainasemassa. Asiakkuudet ja niiden kartoittaminen tarkoittaa sitä, että tiedetään, kenelle tuotteita ollaan tuottamassa ja markkinoimassa. Lisäksi tällä asiakkuuksien selvityksellä voidaan määrittää tuotekategoria, asiakassegmentit ja sesonkituotteet. Vuodenaikojen mukaan vaihtuvien sesonkituotteiden määrittely ja istuttaminen osaksi tuotekategoriaa vahvistaa ja monipuolistaa yrityksen toimintaa. Tuotteiden vuosikello auttaa yrittäjää näkemään, mille tuotteille on kysyntää mihinkin aikaan vuodesta ja miten oman toiminnan rytmitys on hyvä järjestää.
Markkinointiosaaminen ja sen parantaminen naudanlihan osalta on todella tärkeää, jotta yrittäjät osaavat myydä laadukkaat tuotteensa oikeille tahoille kannattavaan hintaa ja oikeilla menetelmillä. Markkinointiosaaminen on avainasemassa kaikessa yritystoiminnassa. Markkinointi tarkoittaa asiakkaan löytämistä, kohtaamista, asiakkuuden pysyvyyttä, oikean tuotteen havainnointia, asiakassegmentin määrittelyä ja asiakkaan sekä yrittäjän välistä jatkuvaa kehittyvää vuoropuhelua. Markkinointiosaaminen vahvistaa myös yrittäjän yrittäjäidentiteettiä. Toimenpiteessä tulee toteuttaa muun muassa hankkeita, joilla koulutetaan yrittäjiä hallitsemaan tuotteidensa markkinointia, määrittelemään tuotekategoriaa ja myymään tuotteitaan oikealla tavalla ja oikealle asiakasryhmälle. Yritysryhmähankkeilla voidaan tuottaa niin sanottu markkinointisalkku, jotta he tietävät, miten omia tuotteita voi markkinoida ja myydä tehokkaasti oikeille asiakkaille.
6.3 Avomaan kasvikset 6.3.1 Viljelypinta-alan lisääminen Avomaankasvisten osalta 30 % omavaraisuusasteen saavuttamiseksi tarvitaan useita erilaisia toimenpiteitä vuoteen 2025. Tärkeimpänä toimenpiteenä on puutarhatuotannon viljelypinta-alan lisääminen. Lisäämällä viljelypinta-alaa varmistamme alueellisen saatavuuden monille tärkeille tuotteille. Viljelypinta-alan lisääminen edellyttää kohdennettuja toimenpiteitä. Toimenpiteiden tulee olla pitkäkestoisia, suunnitelmallisia ja olemassa olevan potentiaalin esille nostavaa. Ongelmana maakunnassa on tuotannon vähäisyys. Tämä vähäinen tuotanto synnyttää negatiivisen kierteen, jossa vähäinen tuotanto vähentää kysyntää, mikä taas vaikuttaa negatiivisesti viljelypinta-alaan. Tässä yhteydessä on kohdennettava toimenpiteet niihin kasveihin, joissa potentiaali on suurin. Näitä ovat muun muassa peruna, mansikka, porkkana, keräkaali ja sipuli. Toimenpiteessä tulee toteuttaa muun muassa kehittämishankkeita, joilla lisätään tietoisuutta lappilaisen avomaan puutarhatuotannon mahdollisuuksista, asiakkuuksista, potentiaalista ja erityispiirteistä. Lisäksi toteutetaan hankkeita, joissa koulutetaan kyseisten tuotteiden viljelyyn ja sadon käsittelyyn sekä varastointiin. Yrittäjiä tulee kannustaa hakemaan malleja viljelyyn muualta Suomesta ja Euroopasta, ja mallintamaan erilaisia toimintatapoja omaan toimintaansa.
6.3.2 Asiakkudet ja markkinointi Asiakkuuksien lisääminen ja monipuolistaminen on tarpeellista, jotta viljelijöillä on motivaatiota lähteä lisäämään tuotantoa. Vuosikello täytyy rakentaa siten, että tiedetään, mitä tuotteita yrittäjillä on mahdollista tuottaa ympäri vuoden. Usein markkinoille lähdetään tuotenäkökulmasta huomioimatta asiakaskentän tarpeita. Asiakkuudet ja niiden kartoittaminen tarkoittaa sitä, että tiedetään, kenelle tuotteita ollaan tuottamassa ja markkinoimassa. Tällöin voidaan jo tuotantovaiheessa pohtia tuotannon taso, jolla tarvittava volyymi saavutetaan. Lisäksi asiakkuudet selvittämällä voidaan määrittää tuotekategoria, asiakassegmentit ja sesonkituotteet. Vuodenaikojen mukaan vaihtuvien sesonkituotteiden määrittely ja istuttaminen osaksi tuotekategoriaa myös vahvistaa ja monipuolistaa yrityksen toimintaa. Avomaan puutarhatuotanto on toimialana hyvin sesonkiluontoinen ja tiukasti sidoksissa kasvukauteen. Jotta yrittäminen olisi toimialalla kannattavaa, tulee toteuttaa hankkeita, joilla kartoitetaan asiakkuusmahdollisuuksia myös muille vuodenajoille ja näin ollen mahdolliseen monialayrittäjyyteen tai omien raaka-aineiden jalostukseen. Toimenpiteessä tulee toteuttaa myös hankkeita, joilla koulutetaan yrittäjiä hallitsemaan tuotteidensa markkinointia, määrittelemään tuotekategoriaa ja myymään tuotteitaan oikealla tavalla ja oikealle asiakasryhmälle. Yritysryhmähankkeilla voidaan saattaa toimijat yhteen vahvemman osaamisen ja liiketoiminnan mahdollistamiseksi.
6.4 Kala 6.4.1 Jatkojalostus ja verkostomainen yrittäjyys Kalatalouden kehittämisen keskeisiä avaintekijöitä ovat uusien, nuorten toimijoiden saaminen alalle ja yrittäjien keskinäinen yhteistyö. Yhteistyön avulla yrittäjillä on mahdollista taata toimitusvarmuus, kehittää jatkojalostusta, osallistua kilpailutuksiin ja hankkia koulutusta. Kukaan kalastaja ei alueella tule toimeen yksin, vaan hänen ympärillään täytyy olla yhteistyöverkosto, joka muodostuu muun muassa jalostajista, markkinoinnin osaajista, logistiikan hoitajista sekä muista tarvittavista toimijoista. Kalatalouspuolen yrittäjät ovat valmiita auttamaan alalle haluvia uusia kykyjä mestari-kisälli-toiminnan kautta, jolloin kalastajien keräämä hiljainen tieto saadaan käyttöön alan elinvoimaisuuden turvaamiseksi. Jatkojalostuksen kehittäminen edellyttää panostusta tuotekehitykseen. Kalasta on mahdollista valmistaa monenlaisia erikoistuotteita. Tuotekehityksellä saadaan kalan jalostuksesta syntyvä lisäarvo säilymään alueella. Jalostusasteen kehittäminen on yksi keino lähteä tavoittelemaan omavaraisuusasteen nostoa. Erityisen paljon kysyntää on ilmennyt kalamassalle, jota voidaan saada useimmista kalalajeista. Tämä mahdollistaa kalan monipuolisemman hyötykäytön. Kalamassasta kiinnostuneita ovat esimerkiksi keskuskeittiöt. Toimenpiteessä toteutetaan muun muassa hankkeita, joilla aktivoidaan toimialalle uusia yrittäjiä ja lisätään yrittäjien yhteistyötä. Lisäksi toteutetaan hankkeita, joilla innovoidaan ja kehitetään kalatuotteita. Jo olemassa olevat kunnalliset kalankäsittelytilat yritetään saada pysymään MMM:n tulevassa luokittelussa tukikelpoisina. Lisäksi tehdään toimenpiteitä, joissa rakennetaan ja saneerataan kalatalouden tarvitsemia alkutuotantotiloja ja avustetaan jalostusyrittäjiä kehittämään omia laitoksiaan ja konekantojaan.
6.4.2 Asiakkudet ja markkinointi Toimenpiteessä kartoitetaan julkisen sektorin potentiaaliset asiakkaat kuten keskuskeittiöt. Keskuskeittiöt ovat varmoja asiakkaita, mikäli pystytään tekemään
niille sopivia paikallisia tuotteita. Asiakkuuksien varmistamiseksi julkisen sektorin tilaus- ja kilpailutusjärjestelmiä kehitetään siten, että uudessakin maakunnassa voidaan hyödyntää paikallisia elintarvikkeita. Näin esimerkiksi keskuskeittiöiden on helpompi käyttää maakunnassa tuotettuja kalatuotteita. Kalatalous on toimialana tiukasti sidoksissa luonnonoloihin kuten esimerkiksi jäätilanteesta ja kalojen kutu- ja vaellusajoista johtuviin sesonkeihin. Tämän takia eri tuotteiden tarjonta vaihtelee vuodenaikojen mukaan. Sesonkiluonteisuus tulee kääntää markkinoinnissa vahvuudeksi. Esimerkiksi Ruotsissa kuluttajat odottavat muikunmädin tai hapansilakan saapumista markkinoille tiettynä aikana ja ovat valmiita maksamaan sesonkituotteesta. Toimenpiteessä tulee toteuttaa hankkeita, joilla koulutetaan yrittäjiä hallitsemaan tuotteidensa markkinointia sesonkien mukaan, määrittelemään eri asiakassegmenttien tarvitsemat tuotteet ja myymään niitä oikealla tavalla ja oikealle asiakasryhmälle. Lappiin tarvitaan kehittämistoimia kalan hyödyntämisestä eri asiakassegmenteillä. Kalastajat voisivat esimerkiksi tehdä yhteistyötä kalaan erikoistuneiden kokkien kanssa. Kokit voisivat näyttää eri asiakassegmenteille kuten ravintoloille tai keskuskeittiöille, miten kalasta saadaan parhaat tuotteet juuri heidän asiakkailleen.
6.4.3 Laadun varmistus Laadunvarmistus on kalan käsittelyssä äärimmäisen tärkeää. Standardilaatu tulee rakentaa kalatoimijoiden verkoston sisälle niin, että laatu on korkea koko tuotannon ketjussa raaka-aineesta lopputuotteeksi ja myös tuotantotilojen kunnossapidossa. Tuotteena kala on hyvin herkkä. Sen käsittelyssä on noudatettava erityisen tarkkaan sille asetettuja käsittelyvaatimuksia ja varmistettava, että lopputuotteet ovat laadukkaita ja ajankohdasta riippumatta samankaltaisia. Toimenpiteessä toteutetaan muun muassa hankkeita, joilla aloittavat tuottajat koulutetaan toimimaan jokaisessa tuotantovaiheessa niin, että laatu varmistuu. Työtapojen tulee täyttää sekä elintarvikelain ja -asetusten hygieniavaatimukset. Tämä mahdollistaa korkea- ja tasalaatuisten tuotteiden valmistuksen. Mestari-kisälli-toimintamalli on yksi mahdollisuus hyödynnettäväksi laadun varmistuksen osalta.
6.4.4 Osaamisen kehittäminen Lappilaisen luonnonkalan käytön lisäämisen suurin este on kalastajien vähäinen määrä ja ikääntyminen. Mikäli alalle ei nopeasti saada uusia, nuoria toimijoita, jäävät kalatalouden kehittämissuunnitelmat vaille pohjaa. Kalataloudesta kiinnostuneille nuorille ja alalle haluaville tulee rakentaa joustavaa koulutusta, jossa hyödynnetään nykyisten alan oppilaitosten ja työssä oppimisen mahdollisuudet. Toimialalle tulee järjestää erityisesti jalostukseen ja markkinointiin liittyviä lyhytkursseja. Kokeneet kalastajat ovat muun muassa Sodankylän tekojärvillä ja Inarissa saatujen kokemusten mukaan valmiita jakamaan tietämystään uusille yrittäjille. Uu-
sien tuottajien saaminen mukaan elinkeinoon on myös vanhojen yrittäjien etu, sillä hyvien asiakassuhteiden säilyminen edellyttää ennen muuta toimitusvarmuutta ja toiminnan jatkuvuutta. Tätä toimintaa on kuvattu edellä mestari-kisälli-toimintana. Lapin sisävesien kaupalliset kalastajat ovat hyvin ennakkoluulottomia kokeilemaan uusia tekniikoita esimerkiksi kalojen paikallistamisessa ja pyynnissä. Tekniikat kehittyvät koko ajan, ja varsinkin pyydystekniikassa tehdään kaiken aikaa kustannustehokkuutta lisääviä parannuksia. Uudet tekniikat täytyy mahdollisimman nopeasti saattaa kaikkien yrittäjien tietoon. Hiljaisen tiedon käyttöön saaminen on edellytys toimialan tulevaisuudelle ja yrittäjyyden vahvistumiselle.
6.5 Poro 6.5.1 Jatkojalostus
6.5.3 Verkostomainen yrittäjyys
Poronlihan jatkojalostusjärjestelmä on maakunnassa prosessoitu huomattavasti pitemmälle kuin naudanlihan tuotannossa. Maakunnassa on kymmeniä paikallisia poronlihaa käsitteleviä jalostusyrityksiä. Poronlihan jalostuksessa tarvitaan lisää uusia ideoita siitä, minkälaisia uusia innovatiivisia tuotteita voidaan tuottaa.
Kehittämisen keskeinen tekijä on yrittäjien keskinäinen yhteistyö. Porotalouteen kuuluu tiivis kanssakäyminen muiden alan toimijoiden kanssa. Tämän verkostomaisen yhteistyön lisääminen tuotteiden valmistuksessa ja markkinoinnissa lisää toiminnan vaikuttavuutta ja kannattavuutta huomattavasti. Yhteistyön avulla yrittäjillä on mahdollista tuoda markkinoille suurempia tuote-eriä, vahvistaa jatkojalostusta, osallistua isompiin kilpailutuksiin ja hankkia tarvittavaa lisäkoulutusta. Kukaan yrittäjä ei tule toimeen yksin, vaan hänen ympärillään täytyy olla tukiverkosto, joka muodostuu muun muassa tuotteiden jalostajista, markkinoinnin osaajista, logistiikan hoitajista, graafikoista ja muista tarvittavista toimijoista.
Haasteena on saada jalostettua poronlihaa vielä korkea-arvoisemmaksi tuotteeksi ja edistää jalostajien keskinäistä yhteistyötä. Poron kokonaisvaltaisempi hyödyntäminen sivuvirtoineen koko Lapin osalta on yksi tärkeistä eteenpäin vietävistä asioista. Tietoisuuden lisääminen mahdollisuuksista jatkojalostuksessa on tärkeä osa alan eteenpäin viemistä poronuorten kautta. Toimenpiteessä toteutetaan muun muassa hankkeita, joilla aktivoidaan yrittäjiä keskinäiseen yhteistyöhön. Lisäksi toteutetaan hankkeita, joilla edistetään porotalouden kannattavuutta, jatkuvuutta ja yhteistyötä muiden toimialojen kanssa. Toimenpiteessä tulee kartoittaa yrittäjiä, jotka haluavat löytää lisäansaintamahdollisuuksia jatkojalostuksen kautta.
6.5.2 Suoramyyntimahdollisuudet
Poronlihan nykyisten myyntiväylien monipuolistaminen sekä uusien myyntiväylien kartoittaminen ja lisääminen on ensiarvoisen tärkeää. Keskuskeittiöiden kanssa tehtävää yhteistyötä poronlihan käytön lisäämiseksi on jo aloitettu, mutta tässä on suuri lisäpotentiaali. Matkailukeskusten kanssa tehtävää yhteistyötä lisätään, jotta niin paikalliset kuin Lapissa vierailevat matkailijatkin voivat käyttää poronlihaa Lapin alueella. Toimenpiteessä toteutetaan muun muassa hankkeita, joiden avulla poronlihan myyntikanavia kartoitetaan ja lisätään sekä yrittäjiä kannustetaan keskinäiseen verkostoitumiseen. Lisäksi toteutetaan hankkeita, joiden avulla tuotteen tasalaatuisuutta kehitetään osana yrittäjien keskinäistä verkostoitumista. Toimenpide voi toteutua kartoittamalla lisää yrittäjiä, jotka voivat tuottaa poronlihatuotteita erilaisiin suoramyyntikanaviin.
Tulevaisuudessa vahva verkostomainen yrittäjyys mahdollistaa uudenlaisen yrittäjyyden. Puhaltamalla yhteen hiileen paineet esimerkiksi toimitusvarmuuteen vastaamisesta ja riskit toiminnan kannattamattomuudesta vähenevät merkittävästi. Toimenpiteessä toteutetaan muun muassa hankkeita, joiden avulla porotalouden yrittäjiä kannustetaan ja aktivoidaan keskinäiseen yhteistyöhön erityisesti poron tuotteistamisessa jalostuksen, asiakkuuksien hakemisessa ja markkinoinnissa.
6.6 Lammas Lampaan osalta Lappiin tarvitaan kehittämistoimia muun muassa varastointiin, logistiikkaan, suoramyyntiin ja jalostukseen. Toimialalla ei ole ollut viime aikoina aktiivista kehittämistoimintaa, joten on tarpeen tarkastella, mitä uusia lisäansaintamahdollisuuksia lampaalla on jalostuksen suhteen. Kausiluonteisuuden vuoksi tuotteiden varastointiin on tärkeää panostaa. Tämä voi tuoda lisää mahdollisuuksia lammastalousyrittäjille heidän tuotantonsa erilaisten uusien tuotteiden vuosikellon monipuolistamiseen. Toimenpiteessä toteutetaan muun muassa hankkeita, joissa kartoitetaan lammastalouteen liittyvät lisäansaintamahdollisuudet ja suoramyyntikanavat. Yritysinvestoinneilla mahdollistetaan monipuolinen tuotantokalusto lammastalouden elinvoimaistamiseksi. Muut lammastalouden kehittämistä koskevat toimenpiteet sisältyvät läpileikkaaviin toimenpiteisiin.
6.7 Luonnontuotteet 6.7.1 Laadun varmistus
6.7.3 Asiakkuudet
Laadunvarmistus on luonnontuotteissa äärimmäisen tärkeää. Luonnon keruutuotteiden heterogeenisyys aiheuttaa tähän haasteita. Standardilaatu tulee rakentaa toimijoiden verkoston sisälle niin, että laadun taso on selvä koko tuotantoketjussa raaka-aineesta lopputuotteeksi ja toimitilojen kunnossapidossa. Tuotteiden käsittelyssä on noudatettava erityisen tarkkaan tuotteille asetettuja käsittelyvaatimuksia ja varmistettava, että lopputuotteet ovat laadukkaita ja keskenään samankaltaisia. Keruutuotteiden tasalaatuisuus tulee kyetä kuvaamaan prosessimuodossa sitä, että muutkin voivat hyödyntää samaa prosessia. Tämä varmistetaan myös siten, että keruupisteissä tuotteista tehdään valikoinnin ja mahdollisen muun käsittelyn avulla tasalaatuisia.
Luonnontuotteissa yksi keskeinen tavoite on vientimarkkinoille pääsy. Alan yrittäjien tulee olla vientiorientoituneita. Täytyy muistaa, että lappilaiset tuotteet ovat vientituotteita jo silloin, kun ne saadaan matkailijoiden hyödynnettäväksi Lapissa. Lisäksi luonnontuotteilla on loistavat mahdollisuudet matkailun yhteistyössä esimerkiksi matkamuistoina, joita matkailijat vievät kotiinsa.
Toimenpiteessä toteutetaan muun muassa hankkeita, joilla yrittäjät koulutetaan toimimaan jokaisessa tuotantovaiheessa niin, että työtavat täyttävät sekä elintarvikelain ja -asetusten hygieniavaatimukset että mahdollistavat korkea- ja tasalaatuisten tuotteiden valmistuksen. Lisäksi tulee miettiä mahdollista mallintamista eri tuotantovaiheisiin laadun varmistamiseksi.
Viennin edistämisessä erittäin tärkeässä roolissa on viestintä. Viestintää tehdään kotimaan lisäksi ulkomaille, jolloin viestinä on, että lappilaiset tuotteet edustavat arktista luksusta. Luonnontuoteala on näkyvillä kansainvälisillä alan messuilla ja erilaisissa tapahtumissa yrittäjien toimesta. Luonnontuotealan erilaiset asiakkuudet tulee ottaa haltuun, ja asiakassegmenteistä tärkein on tällä sektorilla vienti.
6.7.2 Jatkojalostus
Luonnontuotteissa vuosirytmillä on erityisen tärkeä rooli. Tuotannon ja raaka-aineiden hankinnan osalta onkin tärkeää lähteä mallintamaan vuosikelloa. Vuosikellosta voidaan nähdä, mitä tuotteita mihinkin aikaan vuodesta on mahdollista saada. Tällöin voidaan mallintaa toimialaan liittyvää yritystoimintaa usealle tuotteelle vuoden kaikille ajoille. Samalla vuosikello havainnollistaa selvästi sen, milloin tuotteita on varastossa riittävästi ja mihin aikaan raaka-ainetta on saatavissa.
Suurilla toimijoilla ei ole jalostusta Lapin alueella pois lukien marjojen puhdistaminen. Savukoskella toimii maakunnan ainoa teollisen mittakaavan marjanpuhdistamo. Pienempiä luonnontuotteiden jalostajia on maakunnassa joitakin kymmeniä, ja tyypillisiä tuotteita ovat hillot, mehut sekä makeiset. Luonnontuotteita koskevan maakunnallisen lisäarvon selkeä nosto edellyttää voimakasta paikallisen jalostustoiminnan kasvua, jotta voimme tuottaa puhtaista luonnontuotteista lappilaisia luksustuotteita. Toimenpiteessä toteutetaan muun muassa hankkeita, jotka tähtäävät luonnon keruutuotteiden jalostukseen. Lisäksi toteutetaan hankkeita, joilla aktivoidaan yrittäjiä jalostustoiminnan volyymin kasvattamiseen, uusien tuotteiden kehittämiseen ja uudenlaiseen yrittäjyyteen. Yritysryhmähankkeet mahdollistavat yrittäjien yhteistyön jalostustoiminnassa sekä nopeiden pilottien kokeilemisen esimerkiksi uusiin tutkimustuloksiin pohjautuen.
Living Lappi -testausalusta voi toimia eri maalaisten matkailijoiden tarpeiden ja toiveiden kartoittamisessa, jotta voimme tehdä juuri heille suunnattuja tuotteita. Suurin kysyntä lappilaisilla luonnontuotteilla on erikoistuotteina ulkomailla. Markkinoinnin tukena käytetään muun muassa Lappi-brändiä.
Toimenpiteessä toteutetaan muun muassa hankkeita, joiden avulla tehdään tunnetuksi lappilaisia luonnontuotteita erilaisissa tapahtumissa valikoituihin vientikohteisiin. Lisäksi toteutetaan hankkeita, joiden avulla tutkitaan ja mallinnetaan luonnontuotealan tuotekategoriaa vuodenajan raaka-ainesaannin mukaiseksi.
6.8 Läpileikkaavat toimenpiteet 6.8.1 Digitalisaatio Digitaaliset järjestelmät ovat työkaluja, joiden avulla yrittäjät, asiakkaat, yhteisöt voivat kohdata. Näiden järjestelmien avulla asiakkaat voivat löytää nopeasti ja tehokkaasti turvalliset ja kestävästi tuotetut tuotteet. Digitalisaation avulla voimme luoda järjestelmän, jolla saatetaan yhteen eri elintarvikealan toimijat. Digitalisaation avulla voidaan luoda sähköinen markkinapaikka, jossa tuodaan asiakkaat lähelle kestävästi kehitettyä tuotantoa. Näin voidaan saada uudenlaisia markkinointi- ja myyntikanavia yrittäjyyden tueksi. Digitalisaatiota hyödyntäen lisätään paikallisten tuotteiden näkyvyyttä, yrittäjien verkottumista sekä erityisesti kysynnän ja tarjonnan kohtaamista. Digitalisaation avulla voidaan saada paikallista tuotantoa kuluttajien tietouteen. Markkinointiosaamista hyödyntäen löydetään oikeanlaiset asiakkuudet. Digitalisaatio mahdollistaa koko Lapin alueella vahvan sähköisten palveluiden käytön. Yksi esimerkki tästä on sosiaalisen median hyödyntäminen elintarvikkeiden ja luonnontuotteiden markkinoinnissa, myynnissä ja ainutlaatuisuuden esille nostamisessa. Toimenpiteessä toteutetaan muun muassa hankkeita, joiden avulla rakennetaan maakunnallista digitaalista markkinapaikkaa. Tässä yhteydessä on erityisen tärkeää huomioida toimialaa hyödyntävien sähköisten välineiden yhteensopivuus, jotta emme luo maakunnallisesti kirjavaa toisiinsa sopimattomien välineiden konseptia. Yrittäjien ja muiden toimijoiden tueksi tarvitaan lisää osaamista digitaalisten palveluiden käyttöön kuten esimerkiksi sosiaalisen median tehokkaaseen hyödyntämiseen.
on, että kyseessä on toimitila, jossa toimii useita yrittäjiä, jotka jalostavat paikallisia tuotteita maakunnan markkinoille tai vientiin. Elintarviketalon sisällä voi olla jalostajien lisäksi yrittäjiä, jotka ovat erikoistuneet esimerkiksi myyntiin, markkinointiin, logistiikkaan, sähköisiin palveluihin tai muihin tarvittaviin osaamisalueisiin. Usean elintarviketalon konsepti muodostaa maakunnallisen elintarviketaloverkoston, jonka voi laajentaa yli maakuntaja valtiorajojen. Elintarviketalon yhteyteen voidaan rakentaa elintarvikkeiden myymälähuoneisto, joka toimii kauppahalli-tyyppisenä lisäansion tuottajana. Elintarviketalon asiakkaita voivat olla muun muassa kuluttajat, matkailu, keskuskeittiöt, tukku tai muut suoramyyntikanavat. Toimenpiteessä toteutetaan muun muassa hankkeita, joiden avulla jalkautetaan elintarviketalo-konseptia kulloiseen viitekehykseen sopivaksi. Lisäksi toteutetaan maakunnallisia toimenpiteitä, joilla rakennetaan elintarviketalojen verkostoa. Toimenpiteessä toteutetaan myös hankkeita, joiden avulla yritykset keskenään verkostoituen investoivat paikallisiin elintarviketaloihin jalostajina, tilojen käyttäjinä tai niiden myyntipisteiden hyödyntäjinä. Elintarviketalo-konsepti tarvitsee toimiakseen sähköisen palvelualustan. Yritysryhmähankkeita hyödyntäen yrittäjät voivat nähdä yhteistyön mahdollisuudet muun muassa konekantojen käytettävyydessä ja osaamisalueidensa hyödyntämisessä tuotantoketjun monipuolistamiseksi ja vahvistamiseksi.
6.8.3 Viestintä 6.8.2 Elintarviketalo-konsepti Elintarviketalo toimii yrittäjien paikkana tuotteiden jalostuksessa, varastoinnissa, myynnissä ja markkinoinnissa hyödyntäen jo olemassa olevia puitteita tai uusia tiloja. Elintarviketalo on konsepti, jota pyritään mallintamaan maakunnalliseksi paikallisten elintarvikkeiden jalostus-, varastointi-, logistiikka ja myyntikeskukseksi. Elintarviketalon kautta voidaan tuoda raaka-aineita joko asiakkaille sellaisenaan tai pidemmälle jalostettuna. Elintarviketalossa voi olla myös omat jatkojalostustilat eri raaka-aineille hyödyntäen jo olemassa olevaa yhteistä konekantaa. Olennaista
Viestintä on asia, joka on paikallisen tuotannon näkyvyyden ja tietoisuuden avaintekijä. Vain viestinnällä voidaan tuoda yrittäjille tietoa siitä, miksi ja miten toimiala tulee tulevaisuudessa muuttumaan. Viestinnän kautta tuomme parhaimmat esimerkit alalle pyrkivien, aloittelevien ja siellä jo olevien yrittäjien tueksi. Mahdollisuuksista ja markkinoista viestiminen on erittäin tärkeää, jotta voimme saada uusia yrittäjiä alalle. Viestinnän kautta voimme innostaa jo olemassa olevia yrittäjiä ja alalle haluavia näkemään mahdollisuudet toimia kannattavasti ja elinvoimaisesti siellä, missä he haluavat elää ja yrittää. Erilaiset ruokatrendit ja muutokset maailmalla tuovat lisää kysyntää
lappilaisille elintarvikkeille ja luksustuotteille. Tämän vuoksi viestinnän tehtävänä on poistaa väärinkäsitykset siitä, millä tasolla hyödynnämme jo nyt paikallisesti tuotettuja elintarvikkeita. Tämän avulla voimme nostaa paikallisten tuotteiden käyttöastetta monilla eri asiakassegmenteillä. Viestintää tarvitaan tuottamaan tietoa siitä, miten toiminta on edelleen kannattavaa, miksi jatkojalostukseen paikallisesti tulee panostaa ja miten markkinointiosaaminen on tärkeä osa yrittäjän arkea. Asiakaskentässä viestinnän tehtävä on paikallisen tuotannon esille nostaminen ja tuotteiden sekä yrittäjien näkyvyyden varmistaminen eri asiakassegmenteissä. Viestinnän tulee olla johdonmukaista ja pitkäkestoista, koska vain tällöin sillä saavutetaan tietoisuuden lisääntyminen koko Lapin maakuntaan eri tahoille. Toimenpiteessä toteutetaan muun muassa hankkeita, joiden tehtävänä on tuoda tietoa muun muassa kuluttajille, yrittäjille, kehittäjille sekä päättäjille Lapin elintarviketuotannon mahdollisuuksista ja tuotteista eri toimialoilta. Parhaiden esimerkkien nostaminen maakunnasta, muualta Suomesta sekä kansainväliseltä tasolta on loistava mahdollisuus uudenlaiseen yrittäjyyteen innostamisessa ja kannustamisessa. Parhaiden esimerkkien jalkauttaminen koko maakuntaan vahvistaa Lapin elintarvikealaa. Lisäksi toteutetaan hankkeita, joiden tehtävänä on tuoda yrittäjäkentälle tietoa paikallisen elintarviketuotannon potentiaalista. Toimenpiteessä toteutetaan myös hankkeita, joilla vaikutetaan paikallisten eri asiakassektoreiden toimintatapoihin ja hankintoihin elintarvikkeiden osalta. Hanketoiminnan tulee olla tavoitteellista, pitkäkestoista ja hyvin suunnitelmallista.
6.8.4 Osaamisen kehittäminen Joustava koulutus sekä maatalouden ja maaseudun osaamiskeskus toimenpiteinä auttavat yrittäjien tieto-taidon kehittämisessä vaadittavalle tasolle. Joustava koulutus tarkoittaa monimuotoista, useiden oppilaitosten yhteistyössä toteuttamaa koulutusta, kurssitusta ja opiskelijakohtaista suunnitelmaa. Maatalouden ja maaseudun osaamiskeskuksella tarkoitetaan koulutuksen, tutkimuksen ja elinkeinoelämän tiivistä, suunnitelmallista yhteistyötä. Molemmat toimenpiteet auttavat opiskelijoiden, yrittäjien ja yrittäjiksi aikovien osaamisen kehittämistä siten, että
heidän osaamisensa palvelee lappilaisen maaseudun elinkeinoelämää. Tämä mahdollistaa maaseudun yritystoiminnan monipuolistumisen ja voimistumisen. Osaamisen kehittämisellä luodaan uutta yrittäjyyttä, tuotteita ja ennen kaikkea uudenlaista asennetta lappilaiselle maaseudulle, jotta olemassa olevat resurssit ja potentiaali saataisiin tehokkaaseen käyttöön. Toimenpiteessä toteutetaan muun muassa hankkeita, joilla kehitetään yhteistyötä oppilaitosten, koulutuksen, tutkimuksen ja elinkeinoelämän välillä. Hankkeiden tavoitteena on rakentaa yhteistyötä ja parantaa maaseutuyrittäjien toimintavalmiuksia. Lisäksi tehdään toimenpiteitä, joilla aktivoidaan nuoria maaseudun yrittäjyyden polulle joustavan koulutuksen avulla sekä yrittäjiä ja yrittäjiksi aikovia omaa osaamista vahvistavaan koulutukseen. Läpileikkaavina toimenpiteinä joustavat koulutusmallit ja erityisesti monialayrittäjyys ovat avainasemassa. Osaamisen keskusvaraamon tulisi toimia tarvelähtöisesti, jolloin kaikkien toimijoiden tulee olla sitoutuneita toimintaan. Tämä tarkoittaa sitä, että yrittäjän ottaessa yhteyttä keskusvaraamoon hänelle voidaan järjestää tarvittavaa koulutusta tai lyhytkurssitusta muun muassa liiketoiminnallisten konseptien luomiseen ja haltuunottoon.
6.8.5 Kansainvälistyminen
nalla voimme saada Lappiin uudenlaista suoramyyntiä.
Lappilaisen elintarvikkeiden jalostuksen kehittäminen edellyttää eurooppalaisten hyvien mallien hakemista ja jalkauttamista maakunnan vahvuuksiksi. Muualla Euroopassa on varsin tavanomaista paikallisten tuotteiden valmistus omista raaka-aineista pienissä paikallisissa yrityksissä. Loistavana esimerkkinä tästä on itävaltalainen pienmaitotila, jossa noin 20 lypsävän lehmän tuotoksesta 1/3 viedään meijeriin ja loput jalostetaan itse tilalla. Heidän liiketoimintansa koostuukin puoleksi jalostustoiminnasta ja puoleksi matkailutoiminnasta.
Lappilaisilla luonnontuotteilla on erityisen hyvät edellytykset saada jalansijaa kansainvälisillä markkinoilla. Tämän jalansijan saaminen edellyttää osaamista, markkinointia, tuotekohtaista asiakassegmentointia ja hyvien eurooppalaisten mallien hakemista ja mallintamista Lappiin. Itävallassa nousi esille yksi Lapissakin hyödynnettävissä oleva vaihtoehto verkostomaiseen yrittäjyyteen. Itävallan esimerkissä verkostomaisessa yrittäjyydessä jokaisella on oma roolinsa. Yksi toimijoista koulutti yrttien kerääjiä ja kasvattajia. Koulutuksen jälkeen koulutuksen käyneet pystyivät perustamaan oman yrityksen ja halutessaan toimittamaan kouluttajalle korkeammalle jalostettuja tuotteita tai yrttejä. Kouluttaja myi kaikkien tuottajien tuotteet saman brändin alla omissa myyntitiloissaan.
Tilakohtainen bed and breakfast -tyyppinen matkailu voi toimia myös meillä Lapissa. Kyseisellä tilalla oli vain yksi vuokrattava huone sekä tarjolla muutamia virkistyspalveluita. Tällaisten esimerkkien nostaminen ja hakeminen muualta auttaa lappilaisen maaseuturakenteen murroksen hyödyntämisessä. Näitä toimintatapoja tulee mallintaa lappilaiseen kontekstiin. Paikallisten yritysten tuotteet ovat yleensä erikoistuotteita, joilla on hyvä maine ja joista yrittäjät ovat ylpeitä. Tällainen asenteenmuutos auttaa uudenlaisen yrittäjyyden syntymiseen Lapissakin. Ominaista pienille yrityksille on toiminnan pienimuotoisuus, vähäiset aloituskustannukset ja toiminnan ammatillisuus. Hollannissa osataan hyödyntää näiden pienien yritysten virrat hyvin suunnitellulla logistiikkajärjestelmällä. Suoramyyjä hakee tuotteet suoraan tilalta asiakkaiden tarpeisiin. Tehokkaalla logistiikan hallin-
Toimenpiteessä toteutettava hanke on muun muassa hyvien eurooppalaisten mallien hakeminen ja mallintaminen lappilaiseen toimintaympäristöön. Tällaisia jalostusyksiköitä on esimerkiksi Itävallassa, Belgiassa ja Sveitsissä. Jalostustoiminnan käynnistäminen edellyttää asiaa edistävien kehittämishankkeiden toteuttamista, joka mahdollistaa hyvien käytäntöjen mallintamisen maakuntaan. Lisäksi tässä yhteydessä tulee toteuttaa myös asennemuokkausta ja asiakastutkimusta. Yrittäjille on tärkeää varata mahdollisuus lähteä mukaan opintomatkoille etsimään uusia ansaintamahdollisuuksia. Toimenpiteessä toteutetaan myös hankkeita, joilla hyödynnetään Lapin erityisasemaa Norjan, Ruotsin ja Venäjän rajamaakuntana.
7. Osaaminen ja sen kehittäminen Maaseutuklusterin osaamisen kehittämisen tavoitteena on lisätä maaseutuyrittäjyyttä Lapissa. Osaamisen kehittämistiimin tehtävänä on miettiä, mitä osaamista maakunnassa on, missä kohdissa ovat osaamisvajeet ja millaisia toimenpiteitä tarvitaan, jotta maakuntaan saadaan lisää elintarvikkeiden tuottajia ja jalostajia. Tavoitteena on koulutuksen avulla luoda uutta yrittäjyyttä sekä tukea olemassa olevaa yrittäjyyttä. Koulutusta täydennetään osaamisen siirtämisellä ja tiedon vaihdolla oppilaitosten, opiskelijoiden, tutkijoiden ja yritysneuvojien välillä. Olennaista on myös soveltaa maakuntaan tietoa Lapin ulkopuolelta: Suomen sisältä, EU:sta ja muilta pohjoisilta alueilta. Ammatilliset oppilaitokset ovat avainroolissa elintarvikkeiden jalostukseen liittyvän osaamisen kehittämisessä. Ammattikorkeakoulun olisi panostettava erityisesti elintarvikealan liiketoimintapotentiaalien tunnistamiseen sekä neuvonta- ja johtamisosaamiseen. Lapin yliopisto tarjoaa elintarvikeyrittäjyyteen vahvasti liittyviä tukipalveluita, kuten muotoilu- ja tuotekehitysosaamista sekä johtamiseen, liiketoimintaan sekä oikeustieteisiin liittyviä opintoja.
Maaseutuun liittyvään koulutukseen hakeutumista helpotetaan kanavoimalla tieto yhteen paikkaan, josta maaseutuyrittäjyyteen liittyvät koulutusmahdollisuudet ovat nykyistä helpommin löydettävissä. Osaamisen keskusvaraamo on fyysinen tai virtuaalinen paikka, josta on helposti ja koordinoidusti saatavilla tieto elintarvikealan koulutuksista, maaseudun koulutus- ja urapoluista, tukipalveluista sekä yrittäjillä olevasta erityisosaamisesta. Elintarvikeohjelman toimenpiteissä on nostettu erityisiä tarpeita osaamisen kehittämiselle eri osa-alueilla. Nuorille on rakennettava valmiita koulutusmalleja ja -polkuja maaseutuyrittäjyyteen sekä edistettävä positiivista asennetta yrittäjyyttä kohtaan. Koulutusasteiden ja -ohjelmien välille on rakennettava siltoja, ja oppilaitosten kehittämisympäristöt on saatava palvelemaan myös maakunnan yritystoimintaa. Tutkinto-opintojen lisäksi on kehitettävä lyhytkoulutuksia ja - kursseja yrittäjien tarpeista lähtien. Tavoitteena ei ole oppilaitosten välinen kilpailu, vaan erikoistuminen ja osaamisvajeiden kurominen umpeen. Tätä kautta voidaan toinen toistaan täydentämällä luoda edellytyksiä paikallisen maaseutuyrittäjyyden kasvuun.
8 Elintarvikeohjelman toteutus vuoteen 2025 Lapin elintarvikeohjelmaa toteutetaan vuoteen 2025. Ohjelman vision toteutuminen edellyttää onnistunutta jalkauttamista ja toteutumisen hyvää seurantaa. Ohjelman toteutumisen vastuu on laajasti ottaen koko maakunnalla, sisältäen kunnat ja yksittäiset kylät toimijoineen. Ohjelmassa esitetään toimenpiteet, joita toteuttamalla päästään visiossa esitettyyn tavoitteeseen. Ohjelma on apuväline Lapin elintarvikesektorin toimenpiteiden suunnittelussa ja toteutuksessa. On tärkeää, että ohjelma on monipuolisesti eri tahoilla käytettävissä, tunnettu ja siinä esitetyt mahdollisuudet ja toimenpiteet otetaan huomioon. Kun tehdään päätöksiä rahoitustoimenpiteistä elintarvikesektorille, tätä ohjelmaa voidaan käyttää työvälineenä. Ohjelman toteutuminen on myös sidoksissa maakunnan koulutustarjontaan. Lapin koulutustarjonnassa tulee-
kin varmistaa, että tässä ohjelmassa esitetyt osaamisen vaatimukset tulevat toteutetuiksi. Maakunnassa on useita elinkeinojen kehittämisen organisaatioita. Yhteisöissä tulee panostaa myös paikallisen elintarviketuotannon kehittämiseen niin raaka-ainetuotannossa kuin myös jatkojalostuksessa. Julkisella sektorilla on avainrooli paikallisen elintarviketuotannon kehittymisessä. Julkisen sektorin esille tulo tuotteiden ostajana, toiminnan viitekehyksen rakentajana ja paikallisen tuotannon tukijana on sen liiketoiminnallista arvoa suurempi. Ohjelman toteutumisen edellytys on sen sisältämän viestin perille meno. Ohjelma on jaettava ja jalkautettava mahdollisimman monipuolisesti ja laajalle yleisölle useilla eri kanavilla.
9. Elintarvikeohjelman seuranta Elintarvikeohjelman toteutumista tullaan seuraamaan jatkossa maaseutuklusterin elintarvike-teemaryhmän kautta. Teemaryhmän tehtävät tarkentuvat ohjelmien julkaisun jälkeen. Ohjelmaa tarkastellaan vuosittain toteutettavan elintarvikealan toimijoiden yhteisessä tapaamisessa. Tässä yhteydessä esitetään yhteenveto toteutuneista toimenpiteistä, jotka ovat elintarvikeohjelmassa esitettyjä tavoitteita tukevia. Samalla voidaan tarkastella myös, onko ohjelman päivittämiselle tarvetta.
Ohjelman vaikuttavuutta arvioidaan eri indikaattoreilla, joita ovat muun muassa uusien yritysten lukumäärä, toimialoja koskevien hankkeiden määrä, koulutuksen tarjonnan muutos ja liikevaihdon muutos. Vuosittaisen kokoontumisen yhteydessä tarkastellaan myös ohjelman päivittämisen tarvetta. Tarkasteltavana alueena toimii koko maakunta.
10. Jalkauttamissuunnitelma
Lapin elintarvikeohjelma on jaossa sähköisessä muodossa. Lisäksi ohjelma jaetaan aktiivisesti heti julkistamisen jälkeen kaikille julkisen sekä yksityisen sektorin toimijoille kuten aluehallintovirastolle, Lapin ELY-keskukselle, Lapin liitolle, Lapin kuntiin, maakunnan elinkeinoyhtiöille, kaikille oppilaitoksille, kolmannen sektorin kehittämisorganisaatioille sekä alan yrittäjille.
kille avoimia kanavia kuten YouTube-videopalvelua sekä blogger-alustalla jo nyt toimivaa Biotalousuutiset-blogia, jossa kerrotaan esimerkiksi yritystarinoita sanallisessa ja kuvallisessa muodossa. Blogialustalta juttuja on kaikkien myös helppo jakaa omiin kanaviinsa, jolloin esimerkilliset tarinat lähtevät paremmin leviämään ja saavat laajasti näkyvyyttä.
Kesän 2017 aikana käynnistetään aktiivinen tiedotuskampanja, jossa aloitetaan jalkauttaminen Lapin kuntiin. Kunnissa järjestetään tapaamisia ja tapahtumia, jossa tiedotetaan elintarvikeohjelman keskeisistä teemoista ja niiden mahdollisuuksista paikalliselle tasolle.
Viestinnän lisäksi Lapin elintarvikkeisiin liittyvien hankkeiden vetäjille annetaan sparrausta ja tukea, jotta he pääsisivät tehokkaammin tavoitteisiinsa elintarvikeohjelman toteuttamista tukevissa kehittämistoimissaan.
Jalkauttamisvaiheessa toteutetaan biotalouden tiedotushanke, jossa elintarviketuotanto on yksi tärkeimmistä osa-alueista. Hankkeen keskeinen sisältö on hyvien käytäntöjen hakeminen Euroopasta ja niiden mallintaminen lappilaiseen kontekstiin. Lisäksi toteutetaan suunnitelmallinen toimialaa koskeva tiedotuskampanja, joka sisältää suurelle yleisölle eli kuluttajille, yrittäjille, päättäjille ja julkisen sektorien eri toimijoille suunnattua tiedottamista. Jalkauttamisessa tärkeään asemaan nousee viestintä. Viestinnässä hyödynnetään sosiaalisen median kai-
Jalkauttamisvaiheessa tärkeää on toteuttaa kuntakierroksia yhdessä kylissä jo vaikuttavien Leader-toimijoiden kanssa ja maaseutuklusterin toisen kehittämisen kärjen hajautetun uusiutuvan energian kanssa. Kuntakierroksilla jalkaudutaan ruohonjuuritasolle kylätoimijoiden pariin kertomaan ohjelman alueelle mukanaan tuomista mahdollisuuksista ja suunnittelemaan yrittäjyysmalleja lappilaiselle maaseudulle sekä sitä, millaisia uusia ansaintamalleja on olemassa esimerkiksi maatiloilla. Jalkauttamisen toteutumista myös tarkistetaan vuosittain toteutettavan seurantatapaamisen yhteydessä ja tehdään tarvittavia korjaavia toimenpiteitä.
11. Toimenpiteiden rahoitus ja neuvonta 11.1 Rahoitus Ohjelman toimenpiteiden toteuttamiseen voidaan hakea rahoitusta alueellisista rahoituslähteistä. Manner-Suomen maaseudun kehittämisohjelman rahoitusvälineistä löytyy www.maaseutu.fi-sivustolta. Rahoitusta voi tätä kautta saada yleisiin kehittämistoimenpiteisiin, yleisinvestointeihin sekä yritystoimenpiteisiin. Leader-ryhmät rahoittavat omilla toimialueillaan pienimuotoisia paikallisia kehittämishankkeita, yleisinvestointeja sekä yrityshankkeita. Heiltä saa myös tukea hankkeiden suunnitteluun. Lapin ELY-keskus Leader Tunturi-Lappi Leader Peräpohjola Leader Outokaira tuottamhan Leader Pohjoisin Lappi Leader Koillismaa Rakennerahastot myöntävät rahoitusta sekä erilaisiin kehittämis- että investointihankkeisiin yrityksille. Rakennerahastohankkeiden tulee vaikuttaa merkittävästi yritysten toimintaan, uudistumiseen, kasvuun ja kilpailukykyyn. Rakennerahastojen nettisivuilta löytyvät ohjeet hankkeiden suunnitteluun sekä yhteystietoja tarkempien ohjeiden saamiseen. Tulevaisuudessa ohjelman toimenpiteisiin tarttuvalla kunnalla, kehittämisorganisaatiolla, yrityksellä tai vastaavalla on paikka, josta saada konkreettista apua toimenpiteiden alulle laittamiseen esimerkiksi rahoituksen suhteen. Rahoitusta jakavat tahot ovat valmiita antamaan ohjeistusta eri rahoitusvälineiden käyttöön sekä hankkeiden suunnitteluun ja toteutukseen. Hankkeiden tarpeista, toteutusmalleista sekä sisällöistä tulee tehdä perusteellinen selvitys ennen hankkeen hakemista, jotta vältytään päällekkäisyyksiltä ja voidaan selvittää, mistä rahoitusvälineestä hankkeen rahoitusta kannattaa lähteä hakemaan. Hankkeita ei tule hakea vain hankkeiden itsensä takia, vaan hankkeen tekemille toimenpiteille ja tavoitteille tulee olla todellinen tarve. Asiantuntevaa apua hankkeiden suunnitteluun voi saada kuntien elinkei-
notoimijoilta, alueellisilta neuvontaorganisaatioilta, kehittämisyhtiöiltä sekä paikallisilta Leader-ryhmiltä. Seuraavassa on listattuna muutamia tahoja, jotka ovat käytettävissä ohjaamaan hankkeiden suunnittelussa, rahoitusvälineissä sekä toteutuksessa: ProAgria Lappi Rovaniemen Kehitys Oy Kideve Elinkeinopalvelut Elinkeinot & kehitys Nordica ja Kiinteistökehitys InLike Oy Tekes Tunturi-Lapin Kehitys ry Team Botnia Oy Leader Tunturi-Lappi Leader Peräpohjola Leader Outokaira tuottamhan Leader Pohjoisin Lappi Leader Koillismaa
11.2 Neuvonta Jokainen rahoitusta jakava taho on valmis antamaan ohjeita ja neuvontaa rahoitusvälineen käyttöön. Neuvoja saa kyseisiltä taholta myös hankkeiden suunnitteluun ja toteutukseen. Ensiarvoisen tärkeää on, että hankkeen lähtövaiheessa tehdään perusteellinen selvitys hankkeen tarpeesta, toteutusmallista ja sisällöstä. Tässä yhteydessä selviää myös se, mistä rahoitusvälineestä on tarkoituksenmukaisinta lähteä hankkeen rahoitusta hakemaan. Peruslähtökohta hankkeissa, riippumatta siitä onko kyseessä yrityshanke tai yleinen kehittäminen, on se onko hankkeella toteutumisen mahdollisuuksia, mihin asiaan se tarkkaan ottaen kohdistuu, mitkä ovat toimenpiteet, mikä on toteutusaika ja mitä hankkeen toteutus maksaa, sekä miten se rahoitetaan. Näihin asioihin saa asiantuntevaa apua kuntien elinkeinotoimijoilta, alueellisilta neuvontaorganisaatioilta, kehittämisyhtiöiltä ja paikallisilta Leader-ryhmiltä. Muun muassa seuraavat tahot, kunnallisen elinkeinoneuvonnan lisäksi, ovat käytettävissä tarvittaessa ammattilaista ohjaamaan ja neuvomaan hankkeiden suunnittelussa, rahoitusvälineen kohdentamisessa ja hankkeen toteutuksessa: ProAgria Lappi http://www.proagrialappi.fi/proagria-lappi/ Rovaniemen kehitys Oy www.rovaniemenkehitys.fi Kideve, http://kideve.fi/ Elinkeinot & kehitys Nordica ja Kiinteistökehitys InLike Oy http://www.nordicainari.fi/ Tunturi-Lapin kehitys www.tunturilappi.fi Team Botnia Oy http://www.bothnianbusiness.fi/ Leader-ryhmät: Leader Tunturi-Lappi (http://leadertunturilappi.fi/) Leader Peräpohjola (http://www.perapohjola.fi/) Leader Outokaira tuottamhan (http://www.outokaira.fi/) Leader Pohjoisin Lappi (http://www.pohjoisinlappi. fi/) Leader Koillismaa (https://www.koillismaanleader.fi/)
12. LisĂ¤tietoa ohjelman taustaksi http://www.lapintutkimusseura.fi/files/Acta%20Lapponica%20Fenniae%2024.pdf https://portal.mtt.fi/portal/page/portal/mtt/mtt/ esittely/toimipaikat/maaninka/tutkimus/maidontuotantohttp://www.lihatiedotus.fi/liha-tilastoissa/lihateollisuus-suomessa.htmlhttps://portal.mtt.fi/portal/ page/portal/mtt/tutkimus/ruoantuotanto http://stat.luke.fi/kalan-kulutus www.helsinki.fi/ymparistotieteet/akvaattiset_tieteet.html www.luke.stat.fi www.ruokatieto.fi www.finder.fi https://jukuri.luke.fi www.spk.fi/linkit www.petla.fi/tutkimus www.paliskunnat.fi http://www.mavi.fi/fi/tuet-ja-palvelut/viljelija/Documents/Marsi-2015-raportti.pdf
From Lapland. Above ordinary
Lapin liitto / Regional Council of Lapland
Elintarvikeohjelmaa4
Lapin elintarvikeohjelma 2017 - Arktinen Biotalous-hanke
lapinliitto